W3C World Wide Web Consortium
a WWW-vel kapcsolatos fejlesztések koordinálását, az új protokollok és jelölő nyelvek (HTML, XML stb.) szabványosítását végző szervezet
HTMLprotocolXMLWWW
WAIS (Wide Area Information Service)
a Z39.50 adatbázis-lekérdező szabvány első népszerű megvalósítása és kibővítése az Interneten; a kliens/szerver elven működő rendszer különböző típusú, elsősorban bibliográfiai és teljes szövegű adatbázisokban való egységes és egyidejű keresést tesz lehetővé, a találatok relevancia szerint rendeztethetők vele, és a legjobbak segítségével a keresés tovább finomítható; több internetes keresőrendszer (search engine) tartalmaz WAIS elemeket
databaserelevance rankingsearch engineZ39.50
WAN (Wide Area Network)
legalább egy régióra vagy országra kiterjedő, de gyakran világméretű számítógépes hálózat (pl. az Internet)
InternetMANnetwork
WAP (Wireless Application Protocol)
vezetéknélküli készülékekhez (pl. mobiltelefonok) kifejlesztett adatátviteli és információszolgáltatási szabványcsalád
WML
warez site
Nem (teljesen) legális vagy nem publikus dolgok gyűjtőhelye az Interneten; jellemzően feltört szoftverek, titkos jelszavak és sorozatszámok, játékleírások, hacker és cracker tanácsok és trükkök találhatók ezeken a helyeken
crackerhackersite
WebCam
a világ különböző (érdekes) pontjain elhelyezett kamerák segítségével folyamatos élő videofelvételt vagy rendszeres időközönként készített állóképeket közvetítő szolgáltatás-fajta a Web-en; többnyire "push" vagy realvideo technológiát használnak a képek frissítésére
push-deliveryrealaudio/realvideowebcasting
webcasting
a "broadcasting" mintájára képzett szó a Web-en való hír-, vagy rádió-, vagy televíziós műsorszolgáltatásra
channelmulticastingpush-deliverystreaming audio/videoWebCam
Web-hosting
az a fajta szolgáltatás, amikor a HTTP szerverek üzemeltetői helyet adnak a felhasználóik Web-oldalainak és elérhetővé teszik azokat az Interneten; a szolgáltatás díja az igényelt tárterület nagyságával arányos, de egyre több szerveren kínálnak néhány Mbyte-nyi ingyenes "otthont" is a honlapoknak, többnyire reklámok elhelyezéséért cserébe
accounthomepagequotaWeb-siteWWW
webmaster
egy HTTP szervert vagy Web-site-ot menedzselő személy, aki a szolgáltatás tartalmi és/vagy technikai oldaláért felelős; a webmesterek nevét és e-mail címét rendszerint a kezdőlapon (homepage) szokták feltüntetni
HTTPsysadmin Web-site
Web-page
egy HTML oldal a Web-en; egy Web-site rendszerint több, linkekkel összekapcsolt Web-lapból áll, ezek közül a kezdő oldalt hívják homepage-nek
homepage HTML Web-site WWW
Webring
1995-ben indult "mozgalom" az Interneten, melynek keretében egy szerkesztő (moderátor) segítségével egy-egy gyűrűbe összekapcsolják az azonos témájú (fontosabb) Web-site-okat; a felhasználó a linkeket követve könnyen átnézheti az illető téma valamennyi lényeges információforrását, míg végül visszatér a kiinduló pontra
link moderator surfing Web-site
Web-site
egy (többnyire saját domain név alatt levő) nagyobb Web szolgáltatás; egy-egy HTTP szerveren egyszerre több önálló Web-site is lehet; magyarul: Web-hely vagy Web-kikötő vagy hálószem
homepage HTTP portal site server site Web-hosting Web-page WWW
Webtalk
Web-felületen való telefonálás az Interneten egy kliens program segítségével; többfajta technika versenyez egymással, és nemcsak két számítógép, hanem egy gép és egy hagyományos telefonkészülék között is lehetséges a beszélgetés; jóval olcsóbb, de rosszabb minőségű szolgáltatás, mint a hagyományos távhívás
talk VoIP
webterminal
a Soros Alapítvány által létrehozott budapesti C3 központ által 1998-ban kifejlesztett készülék, amely a hagyományos utcai nyilvános telefonállomásokhoz hasonlóan, közterületeken vagy közintézményekben, telefonvonalas ADSL kapcsolatot használva tud Web-böngészési és levelezési lehetőséget biztosítani (telefonkártyával való fizetés ellenében)
DSL terminal WWW
WebTV
TV-hez kapcsolt célszámítógép (set-top box) segítségével megvalósított technika a Web böngészésére; a "valódi" számítógépes Web-klienseknél jóval kevesebb szolgáltatást nyújt és a televízió készülékek rosszabb képminősége miatt egyelőre nem túl sikeres, bár jóval olcsóbb; 1997-ben a Microsoft megvásárolta a technológiát, és saját MSN rendszerébe integrálta
MSN set-top box VideoFlash WWW
WELL (The Whole Earth Lectronic Link)
régi, "kultikus" (fizetős) online szolgáltatás az USA-ban; elsősorban beszélgető fórumairól híres; a telefonhálózat mellett az Internetről is elérhető már
CMC discussion group SIG
White Pages
a hálózat használóinak név- és címadatait tartalmazó elektronikus "telefonkönyv" szolgáltatások összefoglaló neve
e-mail Netfind WHOIS X.500 Yellow Pages
WHOIS
egyes hálózati gépeken működtetett szolgáltatás a felhasználók nyilvános adatainak lekérdezésére; az Internet hálózaton elérhető személyek és gépek elérési és címadatainak lekérdezésére szakosodott host-ok és programok összefoglaló neve
finger Netfind White Pages
Windows NT
a Microsoft cég által fejlesztett többfelhasználós (multi-user), többfeladatos (multi-tasking) képességekkel rendelkező (grafikus) operációs rendszer; egyre több internetes szerveren fut Windows NT
LAN server
Winsock (Windows Sockets)
az MS Windows-alapú hálózatos szoftverek számára egységes kommunikációs felületet biztosító szoftver (driver); Trumpet Winsock néven shareware változata is letölthető a hálózatról
packet driver TCP/IP Trumpet driver
WML (Wireless Markup Language)
mobil eszközökhöz készült információszolgáltatások leíró nyelve, az XML egy változata
WAP XML
WWW (World Wide Web)
hipertext (illetve hipermédia) kapcsolatokra épülő, kliens/szerver elven működő internetes szolgáltatás szöveges vagy multimédia információk terjesztéséhez, illetve a hálózati információforrások böngészéséhez; a Web állományok általában HTML formátumban vannak és HTTP szerverek szolgáltatják őket, de más típusú Internet szolgáltatások (FTP, gopher, adatbázisok stb.) is beépültek már a rendszerbe; a Web-alapjait a genfi CERN-ben dolgozó Tim Berners-Lee dolgozta ki a kilencvenes évek elején, jelenleg pedig a W3C koordinálja a (rohamos) fejlesztését
CERN HTML HTTP hypermedia hypertext link W3C Web-site