IAB (Internet Architecture Board)
az Internet "törvényhozó csoportja", mely szabványosítási és egyéb fontos ügyekben dönt
IETF Internet InterNIC ISOC
ICQ (ejtsd: I Seek You)
az izraeli Mirabilis által kidolgozott új, de máris rendkívül népszerű csevegő (chat) szolgáltatás az Interneten; használatához regisztráltatnunk kell magunkat egy szerveren, kapunk egy egyedi azonosítót (UIN), mely alapján ismerőseink meg tudják nézni, hogy mikor vagyunk éppen online elérhetők, és ilyenkor egy ICQ-klienssel azonnal kapcsolatba tudnak lépni velünk
AOL chat IRC UIN
IEEE (Institute of Electrical and Electronic Engineers)
több fontos hálózati szabványt kidolgozó intézet az USA-ban
802.x
IETF (Internet Engineering Task Force)
az Internet hálózatot üzemeltetők és fejlesztők önkéntes, laza szövetsége, amely technikai, menedzsment és szabványosítási kérdésekkel foglalkozik, és időnként ajánlásokat tesz az IAB-nek
IAB Internet InterNIC ISOC
IIF (IIFP) (Információs Infrastruktúra Fejlesztési Program)
a nyolcvanas évek második felében indult, a hazai kutatási/oktatási szférát szolgáló számítógépes hálózatok és információforrások létrehozását és továbbfejlesztését koordináló projekt; 1995-től NIIF néven működik tovább
HBONE NIIF X.25
image map
Web-oldalakon használt technika, mellyel képek (pl. térképek) egyes pontjaihoz vagy részleteihez is lehet hiperlinkeket kapcsolni
HTML Web-page
IMAP (Interactive Mail Access Protocol)
a POP3-hoz hasonló, de annál fejlettebb, rugalmasabb és biztonságosabb szolgáltatást nyújtó (ám még nem annyira elterjedt) levelezési protokoll, mellyel PC-s kliensekkel is kezelni tudjuk a távoli szerveren levő postafiókunkat
client/server architecture mailbox mailserver POP
IMHO (In My Humble Opinion)
a számítógépes kommunikációban használt rövidítés ("szerény véleményem szerint")
CMC
incoming directory
egyes FTP-archívumoknál megtalálható, bárki által írható könyvtár, ahová a felküldött file-ok kerülnek, mielőtt a szolgáltatás üzemeltetője ellenőrizné és témájuk szerint a megfelelő directory-ba helyezné őket
anonymous FTP directory software archive uploading
index
számítógépes adatbázishoz készített segédállomány, mely valamelyik adatmező szerint rendezve tartalmazza a rekordokra vonatkozó mutatókat, jelentősen meggyorsítva így a keresés műveletét
database field search engine
information broker
(számítógépes) információkereséssel és -közvetítéssel foglalkozó személy vagy cég
SDI
information society
egyes szociológusok és politikusok által használt elnevezés a fejlett információtároló és -továbbító rendszerekkel rendelkező társadalmakra, ahol a gazdaság fő "nyersanyaga" az információ és az emberek többsége információs iparágakban dolgozik; az információs társadalom veszélyei között az elidegenedést és az (információban) szegények és gazdagok közötti szakadék növekedését, előnyei között pedig a környezetkímélő gazdaságot és a társadalom demokratikusabb működését szokták említeni
e-business home banking IT tele-medicina teleteaching telework
information (super)highway
a Clinton-kormányzat által bevezetett hasonlat a jövő nagysebességű hálózatára, amely az egész országot behálózva egyfajta "információs közműként" mindenkihez eljut; magyarul: "infosztráda"
information society Internet2 NGI NIP NREN
intelligent (search) agent
hálózati információforrások közötti keresésre vagy online tranzakciók önálló végrehajtására tervezett szoftvertípus; az igazán jó "ügynökprogramok" már mesterséges intelligencia megoldásokat is tartalmaznak, így képesek megtanulni gazdájuk igényeit, bizonyos mértékig "megérteni" a feldolgozott információt, önálló döntéseket hozni, együttműködni más agent-ekkel stb.
search engine
internet
az "internetworking" szó rövidített alakja, mely különböző (rendszerű) számítógépes hálózatok, IP protokollon alapuló együttműködését jelenti; az internetworking eddigi legsikeresebb megvalósítása a nagybetűs Internet
Internet IP TCP/IP
Internet
helyi, regionális és országos számítógépes hálózatok laza "metahálózata", amely az IP protokollt használja a kommunikációra; az ARPANet-ből kifejlődött Internet ma már a világ legnagyobb WAN rendszere, mely több tízezer kisebb hálózatot köt össze, sok millió felhasználóval
ARPANet internet Internet2 IP TCP/IP WAN
Internet2
amerikai egyetemek és kutatóintézetek által kezdeményezett új, nagysebességű (gigabites nagyságrendű) IP hálózat, mely a jelenlegi Internet több problémáját (lassú vagy változó átviteli kapacitás, véges számú IP címek stb.) kívánja megoldani és új hálózati alkalmazásokat bevezetni; az Internet2 projekt időközben az átfogóbb NGI terv része lett; azóta más országokban (köztük nálunk is) megindultak az Internet2-típusú fejlesztések
Internet IP IPv6 NGI NIP
Internet Explorer
a Microsoft cég (eredetileg) Windows-alapú Web böngészője, melyet folyamatosan továbbfejlesztenek és az újabb Windows változatoknál az operációs rendszerbe is integráltak általános file-kezelő programként; a Netscape nagy vetélytársa, sok hasonló és néhány egyedi képességgel
browser client Netscape Navigator WWW
Internet worm
1988-ban egy amerikai diák által írt és "véletlenül" elszabadult program, mely rövid idő alatt sok internetes szervert bénított meg azzal, hogy rengeteg példányban másolta le és futtatta önmagát, míg végül (szintén az Internet segítségével) sikerült lokalizálni és kiirtani
CERT hacker Virnet
InterNIC (Internet Network Information Center)
az amerikai National Science Foundation által 1993-ban létrehozott, az Internet hálózat működését koordináló, regisztráló és tájékoztató funkciót ellátó szerveződés
Internet NIC
intranet
az Internetnél is használt TCP/IP protokollokra és szoftverekre (e-mail, FTP, Web stb.) épülő, nem nyilvános, belső (helyi) hálózatok összefoglaló neve; egyre több intézmény épít ki saját intranetet, mely többnyire olcsóbb a hagyományos LAN rendszerekhez képest és a felhasználók az Internethez hasonló, ismerős környezetben dolgozhatnak
extranet Internet LAN TCP/IP
IP (Internet Protocol)
az a protokoll, amely egy internet hálózaton az adatcsomagok címzéséért felelős
Internet IP address TCP/IP
IP address
az Internet hálózathoz kapcsolt gépek egyedi azonosítója; a jelenlegi IPv4 szabvány szerint négy, pontokkal elválasztott decimális számból áll (ezek értéke 0 és 255 között lehet); mivel az IP címek az Internet gyors növekedése miatt fogytán vannak, ezért szükségessé válik a címtartomány kiterjesztése
address DNS domain dot FQDN IP IPv6 nameserver nslookup
IPv6
nemzetközi bevezetés alatt levő új internet protokoll, mely a jelenlegi IPv4-et fogja felváltani, kiküszöbölve annak több problémáját, melyek az időközben megnövekedett igények miatt keletkeztek; fontosabb újdonságai: 32 bites helyett 128 bites IP címek, nagyságrenddel gyorsabb átvitel lehetősége, nagyobb adatbiztonság, garantált sávszélesség multimédia alkalmazásokhoz
Internet2 IP IP address TCP/IP
IPX (Internetwork Packet eXchange)
Novell NetWare hálózatokon használatos adattovábbítási protokoll; nem biztosít teljesen megbízható átvitelt, ezért az SPX protokollal egészítik ki
Novell NetWare protocol
IRC (Internet Relay Chat)
népszerű "csevegő" szolgáltatás az Interneten; szabadon létrehozható virtuális "csatornákon", IRC kliensek segítségével két vagy több ember tud álnéven élőben (írásban) beszélgetni egymással egy szerveren keresztül
channel chat ICQ
ISDN (Integrated Services Digital Network)
digitális kommunikációs szabvány hagyományos telefonvonalakra; a hagyományos modemes megoldáshoz képest gyorsabb, 2x64 kbit/s átviteli sebességet biztosít, és a két csatornán párhuzamosan folyhat telefonhang, fax, kép, vagy adattovábbítás
DSL
ISO (International Standards Organization)
1946-ban alakult nemzetközi szabványügyi szervezet, több fontos hálózati kommunikációs szabvány (pl. az OSI) kidolgozója
ANSI ISO 8859-2 NISO OSI
ISO 8859-2
a 7 bites ASCII szabvány 8 bites kiegészítése, mely a közép-európai nyelvekben (köztük a magyarban) előforduló ékezetes és egyéb speciális betűket is tartalmazza; hétköznapi nevén "Latin-2 kódtábla"
ASCII file ISO
ISOC (Internet SOCiety)
1992-ben alapított professzionális szervezet az Internet technikai és szervezeti fejlesztése céljából, az IAB felügyelő szerve; hazánkat a Magyar Internet Társaság képviseli az ISOC-ban
IAB IETF Internet InterNIC MITE
ISP (Internet Service Provider)
Internet csatlakozást biztosító cég vagy egyéb intézmény, mely rendszerint egyéb szolgáltatást is nyújt (pl. oktatás, segítőszolgálat, e-mail postafiók bérlet, saját honlapok elhelyezésének lehetősége), de komolyabb saját tartalomszolgáltatást nem; önálló domain névvel és saját szerverrel rendelkezik
access provider content provider OSP
IT (information technology)
információtárolással és -továbbítással kapcsolatos technológiák (vagy iparágak) összefoglaló neve
information society
ITU (International Telecommunications Union)
Nemzetközi Távközlési Unió, az ENSZ egyik szabványalkotó és döntéshozó szervezete a telekommunikáció és az adatátvitel terén
CCITT
IXI
európai kutatási hálózatok X.25-ös alapú, nem nyilvános, egyesített hálózata, a COSINE projekt alapja
COSINE EBONE EuropaNET RARE X.25