EARN (European Academic Research Network)
európai kutatási/oktatási számítógépes hálózat, melynek vannak közel-keleti és afrikai tagjai is; a BITNET európai része
BITNET CREN
EBONE (European Backbone Network)
európai, nagysebességű, kutatási célú gerinchálózat, öt nagyvárost (Párizs, Bécs, Genf, München, Stockholm) köt össze; a HBONE egyik fontos nemzetközi kapcsolata
DANTE HBONE
e-book
elektronikus könyv, valamilyen számítógépes formában (ASCII-file, HTML, PDF stb.) tárolt, alapvetően szöveges mű
digitizing electronic library
e-business
az IBM által népszerűsített kifejezés a számítógépes hálózatokon folyó üzleti tevékenységek összefoglaló elnevezésére
e-commerce home banking
echo
terminál (telnet) kapcsolatnál a távoli gép által "nyugtázás céljából" visszaküldi azokat a karakterek, melyeket a felhasználó a saját számítógépén gépel be, és ezek (általában kis késleltetéssel) megjelennek a képernyőn; ha a távoli szerver nem nyújt ilyen "visszhangot", akkor a kommunikációs program "local echo" funkciójával állítható be, hogy a lenyomott billentyűk képe mégiscsak megjelenjen a monitoron
full-duplex terminal terminal emulation VT52, VT100, VT110, VT220...
ECHO (European Community Host Organisation)
az Európai Közösség online szolgáltatóközpontja Luxemburgban, gazdasági, jogi és tudományos témájú adatbázisokat kínál, többségüket ingyen
EchoMail
offline (file-letöltéssel működő) levelezőrendszer a FIDONET (telefonvonalas) hálózaton
BBS FIDONET FREENET Matrix Netmail offline reader QWK
e-commerce
mindenfajta elektronikus kereskedelem (online áruházak, elektronikus tőzsde, számítógépes rendelésfeladás, internetes marketing stb.) összefoglaló neve; az "e-business" egyik alkategóriája
e-business
EDI (Electronic Data Interchange)
elsősorban a közigazgatás és az üzleti élet területén használatos szabványos formátumú adatcsere; az egyik ilyen szabvány az EDIFACT
EFF (Electronic Frontier Foundation)
1990-ben alapított amerikai szervezet a hálózatokon folyó kommunikáció szabadságának biztosításáért
Clipper chip
e-journal
számítógépes formában létező és (általában a hálózaton) terjesztett elektronikus folyóirat, újság, hírlevél, vagy egyéb periodikusan megjelenő szerkesztett kiadvány
electronic library e-zine
electronic library
olyan intézmény vagy intézményi részleg, amely a hagyományos könyvtári tevékenységeket (beszerzés, katalogizálás, kölcsönzés, tájékoztatás stb.) jellemzően számítógépes támogatással, elektronikus dokumentumokat (is) használva végzi
digital library e-book e-journal virtual library
Elköb Projekt (Elektronikus Levelező Kör Bővítése)
a HUNINET Egyesület által 1993-ban indított kezdeményezés (offline) e-mail szolgáltatások biztosítására főiskolák és középiskolák számára
HUNINET offline offline reader Sulinet
ELLA
az IIF Program hálózati levelezőrendszere és protokollja; eredetileg csak saját kliens programokkal (ELLA, TRILLA) volt használható az X.25 hálózaton, később átalakították Internet-kompatibilissé
IIF (IIFP) UUCP X.25
e-mail
elektronikus posta, számítógépen írt leveleket továbbító hálózati szolgáltatás
@ address freemail hybrid mail mailbox mailserver snail mail
emoticon
érzelmek jelzésére használt karakteres grafika, más néven smiley
smiley
encryption
magyarul: "titkosítás"; a számítógépes hálózatokon leginkább az illetéktelen felhasználás ellen alkalmaznak titkosító eljárásokat adatok, file-ok vagy számítógépes rendszerek védelmére, de ezek a megoldások alkalmasak személyazonosság vagy digitális állomány hitelességének ellenőrzésére is
Clipper chip PEM PGP RSA S/MIME SSL
end-user
az az ember, aki a számítógépes szolgáltatások vagy szoftverek valódi használója (megkülönböztetve a közvetítőktől, terjesztőktől, szolgáltatóktól stb.); nem túl szerencsés magyar fordítása: "végfelhasználó"
user user interface
error detection/correction
hálózati adatátvitel során alkalmazott hibaészlelő/javító technika, ahol a küldő számítógép egy speciális algoritmussal kiszámolt jellemző kódot (ellenőrző összeget) illeszt minden egyes adatcsomaghoz, melynek helyességét a fogadó gép ugyanazzal a matematikai eljárással ellenőrzi; ha a két szám nem egyezik, akkor hibás volt az átvitel és az adatcsomagot újra kell küldeni vagy az ellenőrző összeg alapján ki kell javítani
datagram downloading MNP
ESMTP (Extended Simple Mail Transfer Protocol)
az Internet egyszerű, 7 bites SMTP levéltovábbítási protokolljának kiegészítése, mely 8 bites kommunikációra is alkalmas; egyelőre még nem sok helyen használják
MIME SMTP X.400
Ethernet
a Xerox cég által kifejlesztett és rendkívül elterjedt helyi hálózati (LAN) technika, mely 10 Mbit/s névleges átviteli sebességet biztosít koaxiális árnyékolt kábelen vagy árnyékolatlan csavart érpáron; továbbfejlesztett, de még csak most terjedő változataival 100 Mbit/s (Fast Ethernet) és 1-10 Gbit/s (Gigabit Ethernet) sebességet is el lehet érni üvegszálas összeköttetéseken
10BASE2, 10BASE5, 10BASE-T, 100BASE-T Fast Ethernet LAN
Eudora
MS Windows és Macintosh gépekre írt, public domain változatban is letölthető, nagy tudású e-mail kliens az Interneten való levelezéshez
e-mail mail-reader
EuropaNET
az IXI-t felváltó, 2 Mbit/sec sebességű európai kutatási hálózat, melyen TCP/IP és X.25 forgalom is folyhat; a HBONE egyik fontos nemzetközi kapcsolata
COSINE EBONE HBONE IXI RARE
extranet
internetes protokollokkal és szoftverekkel üzemelő magánhálózat, melyre a működtető intézményen kívül korlátozott mértékben és körben mások (kívülről) is rákapcsolódhatnak; jellemzően egy cég belső intranetje, amihez a szállítók és vevők is hozzáférést kaphatnak
e-business intranet TCP/IP
e-zine
jellemzően Web-alapú elektronikus magazin, sok képpel, rovatokkal, gyakran folyamatos szerkesztéssel; jelentős részük magánvállalkozás és egy-egy divatos téma vagy híres ember köré szerveződik
e-journal