# Hálózati kalauzok történészeknek

Az általános kézikönyvek, segédletek és kalauzok használata mellett az igazi értéket azok a dokumentumok ígérik, amelyeket az Internetet jól ismerő és a szakmában is jártas szakemberek állítottak össze kollégáik számára. Többnyire ezek már WWW-nézegető szoftverrel on-line is tanulmányozható (és letölthető, kinyomtatható) HTML-formátumú dokumentumok. Van közöttük olyan, amelyik használható forrásanyagot illetve szakmunkákat tartalmaz, s van olyan is, amelyik igazából csak a kedvenc hálózati helyeket rögzíti valamilyen rendben. Az anyag zöme angol nyelven van, de gyakorlatilag minden más nyelven található érdekes és használható információ.

A komolyabb műfajból jó példát kínál a Labirintus, amely középkori történelmi anyagot tartalmaz:

http://www.georgetown.edu/labyrinth/labyrinth-home.html

Érdekes összeállítás található a hálózati anyagokról a University of Huston történelmi tanszék WWW lapján:

http://vi.uh.edu/

Hatalmas gyűjteményt találhatunk a University of Kansas történelmi tanszéki WWW lapjain is:

http://history.cc.ukans.edu/history/

Kiindulópontnak a következő címeket ajánljuk:

A különféle keresőrendszereken kívül (amelyekről később még szó lesz) több helyről is megbízhatóan el lehet indulni. Ezek közt használhatóak a szakmai kalauzok is, de ilyen lehet egy-egy folyamatosan karbantartott toplista, vagy egy intézmény sok-sok utalást tartalmazó, szakmailag orientáló nyitólapja.

Ilyen például a

http://gort.canisius.edu/~bordonar

címen Karen E. Borodnaro-nak, a Canisius College (NY, USA) tájékoztató könyvtárosának érdekes linkgyűjteménye a középkori, genealógiai és a német Internet-forrásokról.

A magyar vonatkozású dolgokat az amerikai szerveren épített HUDIR (Hungarian Directory) regisztrálja, amely az említett nemzetközi Yahoo-hoz hasonlít szerkezetében és funkcióit tekintve is. Itt az oda bejelentett ill. számba vett történelmi témákat a következő helyen találjuk meg:

http://www.hungary.com/hudir/Soc_Sci/History

Ennél jóval teljesebb gyűjteményt találunk a Miskolci Egyetemi Levéltár szerverén "Magyar történelmi információforrások" cím alatt:

http://www.lib.uni-miskolc.hu/lib/archive/kapcsolat/ukanIndex/hung.htm

Ha szabad szöveges hazai keresőre van szükségünk, akkor a Heuréka a legjobb, amely az AltaVistához hasonlóan működik:

http://heureka.net.hu

Külföldi kiindulópontokat keresve bőségesek a lehetőségek. Az említett Yahoo ill. a (szintén tematikus) Galaxy történelmi nyitóoldala mellett íme még néhány ajánlat:

- Royal Commission on Historical Manuscripts Webpages

http://www.hmc.gov.uk

A Történelmi Kéziratok Királyi Bizottságának (UK) Honlapja. Közvetlen (és villámgyors) telnetes kapcsolatot nyújt a National Register of Archives-szal, vagyis a Levéltárak Nemzeti Nyilvántartásával.

- Paul Halsall Bizánci lapja

http://www.bway.net/~halsall/byzantium.html

Bibliográfiák, cikkek, eredeti források, hatalmas annotált link-gyűjtemény, terminológiai bevezetők, kiállítások, paleográfia, történeti szoftverek (pl. öröknaptár, görög fontkészletek...), egyszóval ez az egyik leghasznosabb középkor-történelmi lap.

Az alábbi lapokat is érdemes megismerni, kiindulásul:

http://blair.library.rhodes.edu/histhtmls/histnet.html

http://kuhttp.cc.ukans.edu/history/

http://ebbs.english.vt.edu/medieval/medieval.ebbs.html

http://www.byuh.edu/coursework/hist201/

Bevezetés - Tartalom - Keresőrendszerek