LAN (Local Area Network)
helyi (max. egy intézményen belüli) hálózat, mely a nagytávolságú hálózatoktól általában eltérő műszaki megoldásokat és esetleg más kommunikációs szabványokat is használ; elsődleges célja a számítógépes erőforrások megosztása
802.x Ethernet frame relay intranet Novell NetWare
leased line
(telefontársaságtól) bérelt kommunikációs vonal, ami egy állandóan működő adatátviteli csatornát biztosít két pont között, szemben a bármely két pont összekötésére képes tárcsázható (dial-up) kapcsolattal; bérelt vonalra a nagy adatforgalmat bonyolító intézmények szoktak előfizetni: a költségek a vonal kapacitásától és a két végpont távolságától függenek, a forgalom vagy a használati idő után már rendszerint nem kell külön fizetni
dial-up
limit
speciális parancs egyes keresőrendszerekben, mellyel egyszerűen lehet egy találati halmazt további szempontok (pl. nyelv, évszám) szerint szűkíteni
Boole operators database search engine set
link
hipertext és hipermédia anyagokban használt utaló (mutató, kapocs, ugrópont stb.) egy másik szövegrészre vagy állományra való hivatkozáshoz; a Weben egy link akár egy másik gépen levő file-ra is mutathat és a kliensek eltérő színnel vagy aláhúzással jelzik; a felhasználó az ugrópontok láncolatát követve tetszőleges sorrendben barangolhat a hálózati információforrások között
hypermedia hypertext image map WWW
Linux
akár egy 386-os PC-n is futtatható Unix-típusú, többfelhasználós és többfeladatos freeware operációs rendszer, mely szerverként is működhet; fejlesztését a GNU koordinálja és az Interneten keresztül több ezer programozó dolgozik rajta, az új változatok pedig azonnal letölthetők a hálózatról
freeware GNU public domain Unix
LISTSERV
listserver szolgáltatást nyújtó szoftver; először az EARN/BITNET hálózat egyes nagyobb számítógépein működtettek ilyen rendszert, ma már internetes, Unix- és Windows NT-alapú változata is létezik
BITNET digest listserver mailing list majordomo
listserver
egy vagy több levelező listát működtető szerver a hálózaton; eredetileg a BITNET hálózat egyik szolgáltatása volt, később elterjedt az Interneten is; a listserver program segítségével tudnak a tagok fel- és leiratkozni, (esetleg) keresni a lista archívumában, és a levélküldésre vonatkozó különböző opciókat állíthatnak be (pl. digest)
BITNET LISTSERV mailing list majordomo subscribe/unsubscribe
log file
leginkább nyilvános szolgáltatást nyújtó szervereknél használt állomány, melyben a szerver által teljesített kérések adatait naplózzák automatikusan egy meghatározott időszak alatt, így a szerver üzemeltetője mérni tudja a forgalmat és különböző statisztikákat készíthet; továbbá egyes kommunikációs programokban, kliensekben is van hasonló funkció, amellyel a felhasználó egy file-ba írathatja a hálózatról érkező és a képernyőn megjelenő karaktereket, későbbi tanulmányozás vagy felhasználás céljából
hit screen capture server
login
bejelentkezés egy (távoli) számítógépbe vagy szolgáltatásba a hálózaton keresztül; a kapcsolat felépítése és a felhasználó azonosítása
account dial-up logout/logoff password rlogin telnet
logout/logoff
kijelentkezés egy (távoli) gépről vagy szolgáltatásból; esetleg a hálózati kapcsolat teljes lebontása
hang up login
lurking
passzív részvétel egy levelezőcsoportban vagy egyéb hálózati kommunikációs tevékenységben; vagyis, ha valaki csak olvassa az üzeneteket, de nem szokott írni
CMC
lynx
karakteres üzemmódú Web-kliens Unix és DOS operációs rendszerre; a szövegbe ágyazott képeket és egyéb multimédia állományokat nem jeleníti meg, csak letölti
browser client WWW