6. Forrásgyűjtemények

Először néhány olyan web-lapot mutatnék be, ahol antik auktorok műveit olvashatjuk latinul vagy görögül és többnyire angol műfordításban is. Ezeknek az oldalaknak nagy előnye, hogy akár egy-egy szóra, akár egy-egy egész mondatra, idézetre is kereshetünk a szövegekben.

Perseus

A Perseus enciklopédia számos antik szerző művét és angol műfordítását tartalmazza. Részletes tartalomjegyzékét lásd a Perseus projekt leírásánál.

The Latin Library at Ad Fontes Academy

Az alábbi szerzők műveit találhatjuk meg: Apuleius, Augustus, Julius Caesar, Catullus, Cicero, Ennius, Gellius, Horatius, Juvenalis, Livius, Lucretius, Martialis, Cornelius Nepos, Ovidius, Persius, Petronius, Plautus, Propertius, Quintilianus, Sallustius, Seneca, Suetonius, Tacitus, Terentius, Tibullus, Vergilius, Miscellanea (Iordanes, Iulius Obsequens, Justinus, Justinianus, Lucanus, Manilius, Minucius Felix, Naevius, Pervigilium Veneris, Plinius Maior, Plinius Minor, Precatio Terrae, Priapea, Roman Epitaphs, Silius Italicus, Statius, Sulpicia, Syrus, Valerius Flaccus, Valerius Maximus, Varro, Vegetius, Velleius Paterculus).
A kereszténységgel kapcsolatos számos forrást is megtalálhatunk itt: Biblia Sacra, Hymni et cantica, Tertullianus, Lactantius, Augustinus, Prudentius, Passio Perpetuae, Eucheri de laude eremi, Gregorius Magnus, Vita Sancti Columbae, Alcuin, Abelard, Dies Irae, Junillus, Aquinói Szt. Tamás, Szt. Bonaventura, Iacobus de Voragine, Pápai bullák, Carmina Burana, Lisieux-i Arnulf, Carmen de Martyrio.

The Internet Classics Archive

A klasszikus irodalom 441 munkájában kereshetünk egy keresőprogram segítségével.

Bibliotheca Latina

A Bibliotheca Latina a latin irodalom néhány fontos alkotását tartalmazza.
A honlapon szereplő antik szövegek: Plautus: Aulularia, Cicero: Brutus, Catullus: Carmina, Vergilius: Aeneis egy része (Servius kommentárával), Ovidius: Remedia Amoris és Metamorphoses X. 1-77. (de Orpheo et Eurydice), Res gestae divi Augusti, Phaedrus: Fabulae, Priapea, Avianus: Fabulae, Apicius: De re coquinaria, Ausonius, Augustinus: Confessiones.
A Catullus Carminában linkek segítségével egy-egy szó valamennyi előfordulási helyét megvizsgálhatjuk.