Kermit
az egyik legrégibb és legismertebb kommunikációs program, ill. file-transzfer szabvány; a Columbia University programozói készítették, elsősorban modemes kapcsolatokhoz használják
file-transfer modem Telix terminal emulation
keyword
bibliográfiai adatbázisokban, online katalógusokban az egyes publikációk témájának leírására használt kulcsszó; a tárgyszóval szemben általában nem egy kötött tezauruszból választják, hanem például a címből vagy a kivonatból; továbbá így nevezik a különböző keresőrendszereknél a felhasználó által beírt kérdésben előforduló (jellemző) szavakat is
bibliographic database descriptor KWIC thesaurus
killfile
egyes news-kliensek által használt segédállomány a nem-kívánatos üzenetek kiszűrésére; az ebbe beírt szavak, nevek, e-mail címek segítségével kiválaszthatók a hírcsoportok anyagából azok a levelek, amiket nem szeretnénk látni
news spamming Usenet Death Penalty
KözElKat (Közös Elektronikus Katalógus)
Az NIIF egyik projektje a fontosabb hazai online könyvtári katalógusok egységes felületen való egyidejű lekérdezésére
OPAC Z39.58
KWIC (KeyWord In Context)
főleg teljes szövegű adatbázisokban használt megjelenítési forma, ahol a keresett szót annak szövegkörnyezetével együtt lehet kiíratni
full-text keyword