UDP (User Datagram Protocol)
néhány internetes alkalmazásnál a TCP helyett használt, annál egyszerűbb adatátviteli protokoll; az UDP esetében nem történik meg az adatcsomagok hibátlan átvitelének ellenőrzése, hanem ha nem érkezik időben válasz a távoli géptől, akkor a küldő gép egyszerűen újra küldi az üzenetet
datagram packet packet switching TCP/IP
UIN (Universal Internet Number)
az ICQ-nál a felhasználók azonosítására szolgáló egyedi kódszám; az ICQ-szerveren való regisztráláskor kérhető
ICQ
Unix
1970 óta létező, nagyon népszerű többfeladatos (multi-tasking) és többfelhasználós (multi-user), nyílt szabványokat használó operációs rendszer; az Interneten a szerver gépek nagy része valamilyen Unix-változatot futtat
AIX GNU Linux OSF shell Solaris
uploading
file "felküldése" egy másik számítógépre (többnyire egy szerverre) a hálózaton keresztül
downloading fileserver file-transfer FTP incoming directory
upstream/downstream
adatátviteli rendszereknél az adás és a vétel irányát jelölő kifejezések; léteznek aszimmetrikus hálózatok is, ahol az adatok küldése és fogadása különböző technikával és különböző sebességgel történik (pl. a felhasználó kérései lassúbb telefonvonalon mennek a szerverig, a lekért információ viszont gyors műholdas kapcsolaton érkezik)
downloading network uploading
URL (Uniform Resource Locator)
az Interneten használt szabvány a különböző információforrások típusának és helyének egyedi megjelölésére; az URL cím két részből áll: első része a használt protokoll típusára utal (pl. news:// vagy ftp://), második része pedig a szolgáltatás pontos címe a hálózaton (szerver-név és - esetleg - elérési útvonal); a Web-klinseknél a URL megadásával lehet elérni az egyes forrásokat az Interneten (pl. http://www.iif.hu/dokumentumok), de többségüknél a http:// előtagot nem is kell beírni, mert a kliens automatikusan kiegészíti vele a címet
bookmark Internet port PURL URN
URN (Uniform Resource Names)
az Interneten tervezett egységes névrendszer a hálózati információforrások helytől független azonosítására; az URN kódok alapján, ún. PURL szerverek segítségével akkor is meg lehet találni egy file-t vagy szolgáltatást a hálózaton, ha annak URL címe megváltozott (az URL hivatkozásokat tartalmazó hiperlinkek gyors elavulása ugyanis az Internet egyik nagy problémája jelenleg)
DOI PURL URL
Usenet (User Network)
az USA egyik legrégibb (laza) hálózati csoportosulása, amely a "newsgroup" nevű kommunikációs fórumairól híres; a Usenet news ma már az Internet egyik információs szolgáltatásaként működik; a rendszer már túl nagyra nőtt (több mint tízezer hírcsoportból áll) és a tömeges spamming egyre élvezhetetlenebbé teszi, így alakulóban van egy új elveken működő Usenet2
ClariNet news newsgroup spamming Usenet Death Penalty UUCP
Usenet Death Penalty (UDP)
a news rendszerekben kimért "halálbüntetés" egyes felhasználókra vagy szerverekre, domain-ekre, akik vagy ahonnan rendszeresen megsértik a netikettet; a tőlük érkező minden üzenet automatikusan törlődik a rendszerből
junk mail killfile netiquette news spamming Usenet
user
valamely hálózati szolgáltatást igénybe vevő ember, magyarul: "felhasználó"; szigorúbb értelemben egy szerveren saját azonosítóval rendelkező személy, aki nem rendszeradminisztrátori feladatokat lát el
account end-user login NUI password username
user interface
számítógépes programnak vagy szolgáltatásnak a felhasználói oldalon megjelenő kezelői felülete; a mai számítógépeknek jellemzően kétféle (karakteres vagy grafikus) felülete van, de már kezdenek megjelenni az emberi beszéddel működő interface-t (is) tartalmazó rendszerek
end-user front-end
username
egy (hálózati) számítógépen bejelentkezési jogosultságot biztosító felhasználói azonosító; az Interneten egyben az e-mail címek első része a @ karakter előtt
@ account address e-mail mailbox nickname NUI username
UTP (Unshielded Twisted Pair)
árnyékolatlan csavart érpárból álló vezeték; telefonhálózatok és egyes LAN-ok esetében használják
LAN
UUCP (Unix to Unix CoPy)
a Unix gépek közötti átvitel egyik korai, egyszerű (de elég lassú) protokollja, ill. az ezt a szabványt használó hálózat neve; ezen a rendszeren folyt eredetileg a Usenet hírcsoportok üzeneteinek terjesztése, és ez volt a magyar ELLA rendszerben az első nemzetközi kijáratot biztosító levelező gateway szolgáltatás is
ELLA protocol Unix UUCP
UUENCODE/UUDECODE
elsősorban Unix gépeken használt program, ill. kódolási eljárás bináris állományoknak 7 bites ASCII formátumra való konvertálásához, majd visszaalakításához; főleg azok használják, akik régebbi kliensekkel leveleznek, melyek még nem ismerik a MIME protokollt; az UUENCODE-dal átkódolt file mérete az eredetinél mintegy egyharmaddal nagyobb, és a címzettnek az UUDECODE programmal kell visszaalakítani
ASCII file binary file ISO 8859-2 MIME Unix