Satan
public domain szoftvercsomag hálózati rendszerek biztonsági réseinek felderítésére; megjelenésekor elég negatív fogadtatása volt, mert a távoli gépekbe való betörést is megkönnyíti
CERT cracker firewall hacker Internet worm
screen capture
kommunikációs programok gyakori funkciója, mellyel elmenthető az aktuális képernyő tartalma egy helyi file-ba későbbi tanulmányozás vagy felhasználás céljából
Kermit log file Telix
script (file)
a makrókhoz hasonló funkciójú parancsfile egy kommunikációs programnál, ami például automatikusan bejelentkezik egy távoli szolgáltatóhoz; más értelemben: többek közt a Web szolgáltatásoknál is használt parancsnyelv (pl. Perl, JavaScript) illetve ilyen nyelven írt állomány, mellyel például interaktív funkciók vagy különleges vizuális effektek valósíthatók meg; egy script file mindig fordítás nélkül, soronként értelmezve kerül feldolgozásra, futtatásra
dialer JavaScript Perl Visual Basic Script
SDI (Selective Dissemination of Information)
korábban a mágnesszalagon terjesztett, de már az online bibliográfiai adatbázisoknál is használható szolgáltatás, ahol előre elkészített profilok szerinti ismétlődő lekérdezésre és a találatok rendszeres kiíratására, vagyis "témafigyelésre" van lehetőség
bibliographic database information broker profil
search engine
az Interneten működő keresőrendszerek, melyekkel pl. Web-lapok szövegeiben (újabban képei között is), vagy news üzenetekben, vagy e-mail címek között lehet keresni; a keresők többsége ingyenes és nagyon népszerű; mindegyik eltérő módszereket használ az adatok összegyűjtésére, a visszakeresésre és a találatok fontossági sorrendbe rendezésére, így érdemes többel is próbálkozni;
AltaVista index intelligent (search) agent robot WAIS
server
több felhasználó (kliens) egyidejű kiszolgálására képes számítógép és/vagy szoftver egy hálózaton, mely file-átvitelt, levélelosztást vagy más szolgáltatást nyújt; egy kiszolgáló gépen egyszerre több szerverprogram is futhat (pl. mail, FTP, HTTP), és a kliensek különböző port számok segítségével tudnak a megfelelő programhoz kapcsolódni
client client/server architecture port
set
adatbázisokban való kereséskor képződő találati halmaz, melyen további halmazműveletek végezhetők, illetve amelynek megjeleníthető a tartalma
Boole operators database hit limit profil
set-top box
televíziós készülékhez csatlakoztatható eszköz (egy célszámítógép és egy modem), mellyel Web-oldalak böngészhetők a TV-t használva képernyőnek és a távirányítót vezérlő eszköznek; olcsó, de korlátozott lehetőségeket nyújtó megoldás
cable network network computer WebTV
SGML (Standard Generalized Markup Language)
szabványos jelölő nyelv dokumentumok belső szerkezetének leírására, beleértve az egyes elemeket jelölő címkék (tag-ek) definiálásának módját is; az SGML segítségével elvben bármilyen dokumentum leírható, függetlenül az azt tároló és megjelenítő számítógépes környezettől; a W3C 1998-ban fogadta el az SGML egy egyszerűsített változatát, az XML-t a Web-dokumentumok szabványos leírására
HTML tag TEI XML
shareware
szabad terjesztésű szoftver, amelynek szerzője tartós vagy nem magáncélú használat esetén (önkéntes) költségtérítést vár el; a shareware programok regisztrálási díja általában nem nagy összeg, és ezért cserébe egy nagyobb tudású változatot, vagy kézikönyvet, vagy az új verziók megjelenése esetén értesítést kapunk; a regisztrálás újabban már többnyire az Interneten keresztül is történhet
freeware public domain registration
shell
Unix-típusú operációs rendszereknek a felhasználó parancsait fogadó és értelmező része, szemben a rendszer magját jelentő, a végrehajtást végző "kernel"-lel; a felhasználók általában többféle "héj" vagy "burokprogram" közül is választhatnak ízlésüknek megfelelően
front-end Unix
Shockwave
Macromedia cég animációs képformátuma és lejátszó programja MS Windows és Macintosh gépekre; elsősorban játékprogramokhoz használják
Flash
SIG (Special Interest Group)
azonos érdeklődésű embereknek a hálózaton szerveződő és kommunikáló levelező- vagy hírcsoportjai
CMC discussion group mailing list news
signature block
elektronikus levelek aláírásához használt, általában külön file-ban tárolt szöveg (pl. munkahelyi és/vagy otthoni elérhetőség, foglalkozás, érdeklődési kör, életfilozófia, PGP kulcs, honlap cím), melyet a szerző vagy a levelezőkliens (automatikusan) a levél végére illeszt; a szignó mérete a netikett szerint ne legyen néhány sornál hosszabb, és ne tartalmazzon nagy ASCII grafikákat
ASCII graphics e-mail netiquette
Simtel
eredetileg az amerikai hadsereg által működtetett hatalmas public domain szoftverarchívum DOS és MS Windows gépekre; anonim FTP-vel és a Web-kliensekkel egyaránt elérhető (több helyen is) az Interneten
anonymous FTP archive site public domain software archive
site
egy fontosabb "helyszín" a hálózaton, valamilyen nagyobb szerver gép vagy szolgáltatás
archive site fileserver host portal site Web-site
sliding window
hálózati adatátvitelnél (pl. Kermit, TCP) használt technika az átvitel meggyorsítására, melynél a "window" nagyságának megfelelő számú csomag mehet el a küldő gépről anélkül, hogy meg kelljen várni a másik géptől a nyugtát
Kermit TCP/IP UDP
SLIP (Serial Line Internet Protocol)
kommunikációs protokoll és szoftver, ami lehetővé teszi dial-up (soros vonalon, modemmel való) kommunikációnál, állandó hálózati kapcsolattal nem rendelkező gépekről is a teljes jogú Internet-használatot; a PPP korábbi változata
dial-up modem PPP TIA
smiley
az elektronikus levelezésben, szöveges anyagokban használt, oldalra fektetett, karakteres rajzok az érzelmek és egyéb metakommunikációs jelek kifejezésére (pl. a ;-) jelentése: "ez nem komoly!")
emoticon
S/MIME (Secure Multipurpose Internet Mail Extensions)
a MIME protokoll kiegészítése egy RSA titkosító eljárással, mellyel a hagyományos internetes levelezésnél biztonságosabb módon lehet bizalmasan levelezni; az újabb levelező- és Web-kliensek már támogatják
encryption PEM PGP RSA SSL
SMS
két GSM telefon között küldhető legfeljebb 160 karakter hosszú szöveges üzenet; a legtöbb mobiltársaság rövidebb internetes e-mail levelek küldését és fogadását is lehetővé teszi az SMS segítségével az előfizetőinek
GSM hybrid mail message
SMTP (Simple Mail Transfer Protocol)
az Interneten használt protokoll az elektronikus levelezéshez; csak 7 bites ASCII kódokból álló szövegek átvitelére alkalmas, ezért utólag kiegészítették más eljárásokkal, melyekkel már ékezetes szövegek és bináris állományok is átküldhetők
ASCII file binary file header ESMTP MHS MIME X.400
SNA (Systems Network Architecture)
az IBM nagygépek hálózati szabványa
snail mail
a hagyományos postai levélküldő szolgáltatásnak (az e-mail sebességére utaló) lenéző elnevezése; magyarul: "csigaposta"
e-mail POTS
SNMP (Simple Network Management Protocol)
az Internet egyik protokollja, mely a hálózatra kapcsolt (általában saját operációs rendszer nélküli) eszközök vezérlését (menedzselését) írja le
Internet protocol
software archive
FTP szervereken létrehozott, felügyelt és karbantartott public domain szoftvergyűjtemény,
anonymous FTP archive site fileserver public domain
Solaris
a Unix operációs rendszer Sun gépeken megvalósított változata
Unix
spamming
pejoratív elnevezés egy e-mail üzenet tömeges postázására, a "hálózati környezetszennyezésre"; elsőként arra az esetre használták, amikor két amerikai ügyvéd több ezer newsgroupnak küldte el egyszerre a hirdetését; a spam levelek ellen technikai megoldásokkal (spam-szűrők, hírhedtebb spam-források letiltása) és jogi úton (spam-ellenes törvények) próbálnak védekezni
crossposting junk mail killfile news netiquette Usenet Death Penalty
SQL (Structured Query Language)
relációs adatbázisoknál használható, szabványos adatkezelő és keresőnyelv
CCL database Z39.58
SSI (Server-Side Include)
az újabb HTTP szervereknél használható technika, amellyel a szerverrel lehet kiegészíttetni egy korábban megírt HTML állományt, közvetlenül a kliensnek való elküldés előtt; így pl. a rendszeridőt vagy egyéb változó információt, vagy éppen egy állandó fejlécet lehet hozzácsatolni a Web-oldalakhoz
HTML HTTP Web-page
SSL (Secure Sockets Layer)
RSA eljárással titkosított biztonságos adatátviteli protokoll az Interneten; az újabb Web-kliensek már támogatják; az SSL üzemmódban (is) használható Web-szerverek URL címe "https://" kezdetű; főleg online vásárlást vagy egyéb fizetős szolgáltatást nyújtó rendszereknél alkalmazzák, ahol hitelkártya számokat vagy egyéb bizalmas, személyes adatokat kell továbbítani
certificate server encryption RSA
streaming audio/video
folyamatos, valós idejű hang- és mozgókép-átviteli technikák összefoglaló neve; a jelenlegi TCP/IP protokoll csomagkapcsolt adatátvitele ugyan nem igazán alkalmas az ilyen valós idejű alkalmazásokra, de a nagy igények miatt mégis több megoldás versenyez egymással az Interneten
multicasting realaudio/realvideo RTSP webcasting
subject
elektronikus leveleknél az üzenet tárgyára vonatkozó információt tartalmazó rész a levél fejlécében; másrészt: egyes bibliográfiai adatbázisokban a rekord tartalmi ismérveit hordozó, az illető publikáció témáját leíró adatmező neve
e-mail bibliographic database header
subscribe/unsubscribe
levelező listák vagy hírlevelek esetében a fel- és leiratkozás művelete, melyet többnyire egy listservernek küldött parancsokkal vagy egy Web űrlapot kitöltve lehet megtenni
listserver mailing list newsletter registration
suffix
a file-ok típusát jelölő kiterjesztés (pl. ".zip", ".htm"); más értelemben: egyes adatbázisoknál az adatmezők nevének rövidítése, mely utótagként a keresőkérdéshez illeszthető (pl. Dialognál a "/ti" beírása a címre szűkíti a keresett szó előfordulását)
field file prefix
Sulinet
1997-ben indított kormányprogram a magyar középiskolák és az általános iskolák egy részének, ISDN vonalakon való összekötésére és Internetre kapcsolására; 1998 végétől Sulinet/Irisz néven működik tovább, ahol az Irisz név a tartalomszolgáltatásra utal
Elköb Projekt Internet ISDN
surfing
különösebb cél nélküli böngészés, "szörfözés" a Weben, a hiperlinkeket követve
browser Webring WWW
sysadmin (system administrator)
elsősorban az Internet hálózaton elterjedt elnevezés hálózati host gépeket, szervereket üzemeltető, menedzselő személyre; magyarul: "rendszergazda"
host postmaster root sysadmin sysop webmaster
sysop (system operator)
elsősorban a telefonos BBS-eknél használt szó a szolgáltató gép üzemeltetőjének (és többnyire egyben tulajdonosának) megnevezésére
BBS sysadmin