T1
az AT&T cég elnevezése az 1.544 Mbit/s sebességű hálózati digitális jelátvitelre
T3
T3
nagy átviteli sebességet (44.7 Megabit másodpercenként) biztosító nagytávolságú hálózati szabvány (az NREN is ezt használja)
NREN T1
tag
a HTML dokumentumokban szereplő, azok szerkezetét és megjelenését jelölő "címkék"; minden címke < > karakterek közé van zárva és többségükhöz egy / karakterrel kezdődő lezáró tag is tartozik, amely az illető utasítás érvényességi határát jelzi a megjelenítést végző Web-kliens számára; szabványosításukat a W3C végzi
HTML HTML editor SGML tag W3C
talk
két felhasználó közvetlen, online "beszélgetése" (írásban), ill. az erre a célra szolgáló (Unix) program
chat ICQ IRC Webtalk
tar (Tape Archive)
eredetileg mágnesszalagra való lementés céljaira kifejlesztett Unix program, amely több file-nak egy közös archív állományban való tárolását biztosítja, tömörítés nélkül; a file-ok kiterjesztése: .tar; gyakran a gzip vagy compress programokkal kombinálva használják, melyekkel az összecsomagolt tar file össze is tömöríthető
compress gzip Unix
TCP/IP (Transmission Control Protocol/Internet Protocol)
eredetileg az ARPANet számára kidolgozott csomagkapcsolt adatátviteli protokollok, melyek egyben a mai Internet alapvető protokolljai is; a TCP felel az adatcsomagok hibamentes átviteléért és eredeti sorrendbe való visszaállításáért, az IP pedig a csomagok célba juttatásáért; eredetileg csak a Unix rendszerek tartalmazták a TCP/IP támogatást, ma már azonban szinte minden operációs rendszerbe beépítik, vagy kiegészítésként adják
ARPANet internet Internet IP IPv6 OSI PC/TCP protocol
TEI (Text Encoding Initiative)
nemzetközi projekt és egyben egy, az SGML-re alapozott szabványjavaslat az elektronikus dokumentumok szerkezetének leírására és gépek közötti átvitelére vonatkozóan
SGML
TeleDataCast
a televíziós adásba kevert (egyirányú) adatátviteli szolgáltatás, az adatok a számítógépbe épített dekóderrel vehetők át; hazánkban is működik már ilyen rendszer
videotex
tele-medicina
távolról, számítógépes (és távközlési) hálózatok segítségével végzett orvosi tevékenység (pl. diagnosztizálás, konzílium, vagy akár operálás); az új, igen nagysebességű hálózatok egyik fontos új alkalmazása lehet
information society information (super)highway
teleteaching
számítógépes (és távközlési) hálózatokon keresztül folytatott távoktatás; előnye, hogy nem kell drága infrastruktúra, megspórolható az utazgatás és a tanulók időbeosztásához igazítható az oktatási folyamat, hátránya a (viszonylag) személytelen kapcsolat a tanárok és diákok között; az Interneten már működnek felsőfokú végzettséget adó virtuális egyetemek is
information society
teletype
interaktív, karakteres terminálkapcsolat két gép között; illetve a kommunikációs programok egyik üzemmódja, amikor a felhasználó által begépelt sorok vagy karakterek azonnal elküldésre kerülnek a távoli gépnek
3270 emulation dumb terminal terminal terminal emulation TTY
telework
jellemzően számítógépes hálózat segítségével távolról (gyakran otthonról) történő munkavégzés; a távmunka előnyei az olcsóbb infrastruktúra, a környezetszennyező közlekedés csökkenése, a (képzett) munkaerő nagyvárosokba koncentrálásának szükségtelensége, a rugalmas munkaidő; hátrányai a személytelenség és elszigeteltség; a fejlett országokban egyre jelentősebb a távmunkások aránya
information society
Telix
népszerű, karakteres üzemmódú shareware kommunikációs program modemes kapcsolatokhoz
Kermit modem terminal emulation
telnet
folyamatos, interakív terminálkapcsolatot lehetővé tevő protokoll két gép között TCP/IP hálózatokon, illetve az erre szolgáló (Unix) program neve; egy telnet kapcsolatban úgy használhatjuk a távoli gépet, mintha ott ülnénk előtte; tipikus alkalmazásai: adatbázisokban való keresés, számításigényes programok futtatása nagygépeken, e-mail postafiók kezelése a szerveren
rlogin TCP/IP terminal
TEN-34, TEN-155
ATM-alapú, 34 és 155 Mbit/s sebességű európai oktatási és kutatási hálózatok, melyekhez a HUNGARNET-en keresztül hazánk is csatlakozott (elsőként a térségünkben)
ATM HUNGARNET Internet2 NIP Quantum Project
TERENA (TransEuropean Research and Academic Network Association)
a RARE és az EARN egyesüléséből 1994-ben létrejött szervezet, melynek célja a kutatási-oktatási szféra nagysebességű telekommunikációs vonalakkal való ellátása
CHOICE COSINE EARN RARE
terminal
nagyszámítógépekhez kapcsolt egyszerű adatbeviteli és -megjelenítő eszköz (többnyire csak egy billentyűzet és egy képernyő), mellyel a számítógépen dolgozni lehet; a mai hálózatokban leggyakrabban teljes értékű (személyi) számítógépek alkotják a hálózatok végpontjait, és a régi terminálok funkcióit szükség esetén szoftveres úton kell szimulálni rajtuk
dumb terminal teletype terminal emulation TTY webterminal X terminal
terminal emulation
nagyszámítógépek termináljain használt eredeti képernyő- és billentyűzet-kezelési mód szoftver útján történő szimulációja egy másik típusú gépen (pl. PC-n); a legtöbb telnet kliens és modemes kommunikációs program többféle termináltípust is tud emulálni; az Interneten ma az ANSI vagy VTxxx terminál emulációk a legelterjedtebbek
3270 emulation telnet VT52, VT100, VT110, VT220...
thesaurus
dokumentumok osztályozására használt segédlet, természetes nyelven kifejezett fogalmak (szakkifejezések) rendezett szótára; feltünteti a fogalmak közt fennálló fontosabb logikai kapcsolatokat és utalókkal vezet a szinonimák közül az elfogadott szakkifejezésre, a deszkriptorra; egy jó tezaurusz alapján sokkal pontosabban lehet keresni, mint pl. a teljes szövegű keresőkkel
bibliographic database descriptor keyword
thread
Usenet newsgroupoknál használt fogalom: egy vitaindító levél és a vele kapcsolatban beérkezett válaszlevelek összessége; a news-olvasók többsége thread-ek szerint rendezve is meg tudja mutatni az egyes hírcsoportok anyagát
message news newsgroup trn
TIA (The Internet Adapter)
shareware szoftver az Internethez modemmel kapcsolódó gépeknél egy valódi TCP/IP csatlakozás szimulálására; hasonló a SLIP-hez és a PPP-hez, de ez csak a szolgáltató gépen fut, így az ilyen hozzáféréssel nem rendelkező felhasználók is használhatják
PPP SLIP TCP/IP
timeout
hálózati kommunikációs kapcsolatoknál használt funkció; ennyi ideig próbálkozik az egyik gép újra felvenni a kapcsolatot a másikkal, mielőtt feladná a kísérletezést és bontaná a vonalat
logout/logoff ping
time server
"pontos időt" szolgáltató szerverek a hálózaton a többi host belső órájának szinkronizálásához; az Interneten a gépek rendszeridejének összehangolása a Network Time Protocol (NTP) alapján zajlik
NTP
TLD (Top Level Domain)
az Internet gépek hierarchikus domain-név rendszerében a legfelső szint neve; általában az egyes országok kétbetűs kódja (pl. .hu), vagy az intézmény típusára utaló (hárombetűs) rövidítés (pl. .edu); 1998-ban az intézménytípust jelző nevek számának bővítését határozták el (pl. .info, .shop)
domain FQDN IP address
toasternet
humoros elnevezés az olcsó eszközökkel felépített, nem üzleti alapokon szervezett számítógépes hálózatokra
network
token ring
kisebb helyi hálózatokon használt 4 Mbit/s vagy 16 Mbit/s sebességet biztosító adatátviteli protokoll; az adni kívánó gép vár a hálózatban keringő jel (token) felszabadulására és csak ekkor küldi el az adatcsomagot (pl. IBM vagy Arcnet LAN-ok)
LAN protocol
topology
a hálózati eszközöknek valamint az őket összekötő vonalak fizikai elhelyezkedésének és működésük szervezésének módja (pl. csillag, gyűrű); magyarul: "topológia"
network
touch-tone dialing
nyomógombos telefonok tárcsázási módja, nálunk még nem minden telefonközpont ismeri; Hayes-kompatibilis modemeket az ATT paranccsal lehet "tone" üzemmódba állítani; gyorsabb és megbízhatóbb mód, mint a "pulse dialing"
dial-up Hayes-compatible modem pulse dialing
transparent GIF
főleg Web-oldalakhoz használt GIF formátum, melynél a kép egyik színe (többnyire a háttér színe) "átlátszóvá tehető", vagyis felveszi a mögötte levő színeket; így a kép mintegy beleolvad a Web-oldalba
GIF Web-page
trn
egyszerű, karakteres news-kliens Unix gépeken, az üzeneteket "thread" szerint rendezi
news-reader nn thread
Trumpet driver
shareware Winsocket driver MS Windows 3.x rendszerekhez, melyek még nem tartalmaztak beépített TCP/IP támogatást;
packet driver Winsock TCP/IP
truncation
szavak végének (esetleg elejének) csonkolása az adatbázisok esetében használt keresőkérdéseknél (pl. a * vagy a $ "joker" karakterrel); így lehet a ragozott, képzett, ill. összetett szavakat egyszerűen lekeresni
Boole operators database joker search engine
TTY
egyszerű, sormódú terminál ("dumb terminal") neve, ill. az azt utánzó terminálemulációs üzemmód (a TELETYPE rövidítése)
dumb terminal full screen teletype terminal terminal emulation