mailbox
elektronikus "postaláda", egy adott e-mail címhez tartozó postafiók egy mailserveren; lényegében egy (véges méretű) tárolóhely a szerver gép lemezegységén, ahol a levelek találhatók
account e-mail mailserver quota username
mailing list
eredetileg a BITNET hálózaton megjelent szolgáltatás, olyan levelezőcsoport, melynek tagjai egy listserver segítségével, közös e-mail postafiókon keresztül tartják egymással a kapcsolatot; a csoport tagjai fel- és leiratkozhatnak a listára, és a közös címre küldött leveleket minden tag megkapja a saját postafiókjába; a levelező listák lehetnek teljesen nyíltak, vagy szerkesztettek (moderáltak), és pl. hírlevelek terjesztésére is felhasználhatók
discussion group LISTSERV listserver majordomo
mail-reader
elektronikus levelek olvasására (és többnyire írására is) szolgáló program vagy csak egy funkció egy nagyobb szoftveren (pl. Web-kliensen) belül; léteznek offline levélolvasó programok is egy mailserverről vagy BBS-ről korábban letöltött levelek böngészéséhez
e-mail offline reader
mailserver
e-mail postafiókokat üzemeltető, elektronikus levelezést bonyolító szerver
client/server architecture IMAP mailbox POP
majordomo
eredetileg Unixra, Perl nyelven írt listserver szoftver; az Interneten nagyon népszerű levelezőcsoportok működtetéséhez
listserver mailing list Perl subscribe/unsubscribe
MAN (Metropolitan Area Network)
olyan (nagysebességű) számítógépes hálózat, mely egy nagyváros méretű területet fog át és ilyen nagyságú közösséget szolgál ki; egy MAN rendszerbe rendszerint a település minden fontos közintézményét és lakóterületét bekötik, és helyi fontosságú szolgáltatásokat (is) működtetnek rajta
WAN
MARC (MAchine-Readable Catalog)
nemzetközi adatcsere-szabvány számítógéppel készült bibliográfiák, könyvtári katalógustételek különböző rendszerek közötti átviteléhez; a más könyvtáraktól átvett MARC formátumú rekordok saját adatbázisba tölthetők be, így megtakarítható a dokumentumok helyben történő leírása; több országban saját, nemzeti változatai is vannak (pl. USMARC, UKMARC, HUNMARC)
bibliographic database OPAC
Matrix
John S. Quarterman amerikai informatikus klasszikus könyvében ("The Matrix") használt metaforája, ami a világot átfogó számítógépes hálózatok bonyolultságára és belső összefüggéseire utal
cyberspace
Matrix Netmail
személyes levelezésre használható rendszer a FIDONET hálózaton
BBS EchoMail FIDONET FREENET QWK
MBONE (Multicast IP backbone)
az Interneten az IP multicast technika segítségével létrehozott virtuális hálózat, melyen nagy és megbízható sávszélesség-igényű hang- és mozgókép-alkalmazások (pl. videokonferencia, távoktatás) is működhetnek, melyeket az eredeti TCP/IP protokoll nem tenne lehetővé; nálunk 1996 óta folynak kísérletek az MBONE használatával
Internet multicasting MICE RTSP TCP/IP
MEK (Magyar Elektronikus Könyvtár)
1994-ben indult elektronikus könyvtár az Interneten magyar nyelvű vagy vonatkozású szöveges dokumentumok gyűjtésére; többek között hasznos segédletek találhatók benne a hálózatokkal kapcsolatban
digital library e-book electronic library Gutenberg Project
message
a hálózati kommunikációban a partnerek között váltott rövid üzenet, sokszor az elektronikus levél szinonimája
e-mail MHS news post reply SMS
metadata
(hálózati) információforrások vagy elektronikus dokumentumok jellemzőit leíró szabványosított adatelemek; az Interneten (főleg a Weben) való hatékony keresés legfőbb oka, hogy az eredeti protokollokból szinte teljesen kimaradt az egyes forrásokra vagy file-okra vonatkozó kísérő információk (pl. szerző, közreadó, téma, megjelenés dátuma stb.) feltüntetésének egységesítése; ezen próbálnak segíteni a különböző célokra és felhasználói köröknek kidolgozott metadata szabványok
Dublin Core RDF
MHS (Message Handling System)
az X.400 szolgáltatások és protokollok összefoglaló neve, melyek a helyi levelezőrendszerek között az üzenetek továbbítását biztosítják
SMTP X.400
MICE
európai (kísérleti) projekt az Internet hálózatra épülő multimédia és videokonferencia szolgáltatások bevezetésére
MBONE multicasting
MIME (Multipurpose Internet Mail Extensions)
más néven Metamail; az Internet eredeti, SMTP levelező protokolljának 1992-ben bevezetett kiterjesztése, amellyel 8 bites karaktereket tartalmazó (ékezetes) szöveges vagy bináris (multimédia) állományok is továbbíthatók elektronikus levélben; a file-ok tartalma 7 bites ASCII kódokra konvertálva kerül átvitelre; a levelezésen kívül más internetes alkalmazások is használják már a MIME kódolást
BASE64 binary file ESMTP quoted printable S/MIME SMTP
MINITEL
Franciaországban elterjedt nyilvános videotex rendszer; speciális terminálokkal a telefonhálózaton át a felhasználók számtalan közhasznú információforrást érhetnek el, valamint egymással is kommunikálhatnak; az Internet elterjedésével a jelentősége rohamosan csökken
videotex
mirror
valamely népszerű Internet információforrásról készített (és rendszeresen frissített) teljes másolat egy (általában földrajzilag távol levő) másik szerveren; a tükrözéssel csökkenthető az eredeti szerver és az interkontinentális vonalak terhelése, ha a felhasználók a hozzájuk legközelebb eső mirrort használják
fileserver proxy server software archive site Web-site
MITE (Magyar Internet Társaság Egyesület)
1997-ban alakított szervezet az Internet és a hálózati kultúra hazai terjesztésére; az Internet Society magyar tagozata
ISOC
MNP (Microcom Networking Protocol)
telefonvonalon való (full-duplex) kommunikációnál használt hibajavító és átvitel-gyorsító, adattömörítő szabványok neve; a korszerű modemek már mind ismerik és használják
data compression error detection/correction full-duplex modem
modem (MOdulator-DEModulator)
a számítógép digitális jeleit analóg telefonhálózatokon való átvitelhez át- és visszaalakító hardver eszköz; a mai modemek 14,4 és 56 kbit/s sebességű adatátvitelre képesek, de a tényleges sebesség a telefonvonal minőségétől és a vonal másik végén levő modem teljesítményétől is függ; a kábeltévé hálózathoz való csatlakozáshoz speciális kábel-modemet használnak
cable modem dial-up Hayes-compatible
moderator
az a személy vagy kis csoport, aki a szerkesztett (moderált) kommunikációs fórumoknál eldönti, hogy egy üzenet továbbítható-e a lista vagy hírcsoport olvasóinak
discussion group mailing list newsgroup
Mosaic
az első igazán népszerű és elterjedt grafikus Web-kliens program volt 1993-94-ben, mely különböző operációs rendszerekre is elkészült; később a Netscape felváltotta
browser client NCSA Netscape Navigator WWW
mount
egy távoli gépen levő file-rendszer vagy teljes háttértároló hozzárendelése a saját gépünkhöz egy új, virtuális meghajtóként (pl. PCNFS segítségével)
NFS
Mozilla
a Netscape böngészők beceneve; továbbá a Mozilla.org nevű Web-site és fórum elnevezése, ahol a Netscape forráskódját lehet letölteni és ahol a szoftver önkéntes továbbfejlesztői tartják egymással a kapcsolatot
browser Netscape Navigator
MP3 (MPEG-1 Layer-3)
szinte CD hangminőséget nyújtó, de az audio CD-nél 10-szer tömörebb digitális hangformátum; nagyon népszerű az Interneten és CD-ROM-on egyaránt; a file-ok kiterjesztése .mp3
digitizing MPEG
MPEG (Motion Picture Experts Group)
digitális videofilmek tömörítési és tárolási formátuma; valójában több különböző szabvány összefoglaló neve, melyet különböző célokra fejlesztettek ki; a legújabb változat az MPEG-4, mely az Apple által kidolgozott QuickTime megoldást szabványosítaná kifejezetten az Interneten való videosugárzásra
digitizing QuickTime
MSN (MicroSoft Network)
a Microsoft cég által indított előfizetős magánhálózat és tartalomszolgáltatás az Interneten; újabban egyre több ingyenes és nyilvános szolgáltatást is kínál
consumer online services OSP WebTV
MUD (Multi-User Dungeon/Dimension)
több játékos által a hálózaton online játszható interaktív kaland- vagy stratégiai játék; kliens/szerver elven működik, jellemzően egyszerű karakteres üzemmódban, de vannak már grafikus változatai is
handle
multicasting
TCP/IP hálózatokon használható technika egyidejű és folyamatos "műsorszórásra" több gép számára (pl. élő hang vagy mozgókép továbbítása); a broadcasting megoldással szemben a multicast adást csak a megrendelők tudják venni
MBONE RTSP streaming audio/video webcasting
multimedia
jellemzően (álló- és/vagy mozgó-)képet, animációt és hangot használó szoftver vagy információforrás, illetve ilyenek kezelésére, átvitelére alkalmas hardver-eszköz jelzője
hypermedia