VAN (Value-Added Network)
olyan (általában üzleti alapokon működő) hálózattípus, amelyen a szokásos nyilvános hálózati szolgáltatásokon túl még más, egyedi szolgáltatásokat és információforrásokat is nyújtanak
network content provider OSP
Veronica (Very Easy Rodent-Oriented Net-wide Index to Computerized Archives)
az Internet (fontosabb) gopher szervereinek menüpontjaiból készített adatbázis és keresőrendszer; néhány éve még több Veronica szerver is működött a világon, mára azonban a gopher visszaszorulása miatt jelentőségüket vesztették
gopher jughead search engine
vi
egyszerű, de igen hatékony, karakteres szövegszerkesztő (editor); leginkább Unix rendszereken használják
Unix
video conference
hálózaton keresztül két vagy több ember által folytatott élő beszélgetés hang- és (kvázi) mozgókép-kapcsolattal; az Interneten már létezik néhány megoldás videokonferenciák lebonyolítására, de az igazán jó minőségű átvitelhez a nagysebességű vonalak elterjedésére van szükség
ATM DSL ISDN MBONE MICE multicasting streaming audio/video
VideoFlash
a WebTV rendszerekre kidolgozott, a realvideo-nál valamivel jobb képminőséget adó eljárás videoállományok tömörítésére és (nem valós idejű) lejátszására
Flash QuickTime realaudio/realvideo VXtreme WebTV
video on demand
a műsoridőhöz kötött televízióadással szemben a néző által kívánt időpontban lehívható és lejátszható mozgókép szolgáltatások összefoglaló neve; egyes kábeltévé rendszerekben is van erre lehetőség, de már az Interneten is kísérleteznek vele
cable network
videotex
általában fizetős szolgáltatásként kínált interaktív információs rendszer, rendszerint telefonhálózaton érhető el és egy speciális szoftver szükséges a vett jelek PC monitoron vagy tévéképernyőn való megjelenítéséhez; az Internet terjedésével az alapvetően karakteres és lassú videotex rendszerek a világon mindenütt visszaszorulóban vannak
MINITEL Prodigy
viewer
jellemzően multimédia vagy formázott szöveges állományok megjelenítésére alkalmas programok összefoglaló neve; a Web-kliensek (mások által írt) lejátszókat használnak az általuk nem támogatott formátumú file-okhoz, bedolgozó (plug-in) vagy külső hívásként indított programok formájában
browser client plug-in WWW
Virnet
eredetileg BBS-eken működő nemzetközi levelező és file-elosztó hálózat; fő témája a számítógépes vírusok elleni védekezés problémája, ezért nem teljesen nyilvános
BBS Internet worm
virtual library
olyan elektronikus könyvtár, amelynél a hangsúly az elektronikus dokumentumok rendszerezésén és távoli (online) elérésén van, saját gyűjteménnyel és gyakran saját "fizikai hellyel" nem rendelkezik
digital library electronic library
virtual machine
egyes nagygépes operációs rendszerekben biztosított lehetőség a felhasználóknak, mellyel egyedi igényeik szerint definiált paraméterekkel, elkülönülve és mégis egyidejűleg használhatják a gép erőforrásait; általánosabb értelemben: egy konkrét számítógépes rendszerben szimulált másik, "látszólagos" számítógép (pl. a Java programok egy, különböző operációs rendszerekre megírt, ideális virtuális számítógépen futnak)
CMS Java VM/CMS VMS X terminal
virtual reality (VR)
számítógép által készített háromdimenziós kép, melybe a felhasználó speciális segédeszközök (3D szemüveg vagy sisak, helyzetérzékeny kesztyű vagy ruha) segítségével beléphet ("belemerülhet") és azt a számítógép úgy manipulálja, hogy az emberben a valóság érzetét kelti; a mesterséges valóság a kép és hang mellett más érzékszervekre is hathat (hőérzékelés, tapintás); az Interneten (a kis sebesség miatt) egyelőre a VR egyszerűbb formái terjednek, sorra jelennek meg az új megoldások
QuickTime VRML
Visual Basic Script
az MS Windows-hoz kifejlesztett Visual Basic nyelven alapuló parancsnyelv, melyet a Microsoft a JavaScript helyett ajánl Web-oldalak "mozgalmasabbá" tételéhez
ActiveX DHTML JavaScript script (file)
VM/CMS (Virtual Machine)
leginkább nagy IBM gépeken működő, saját user account használatát biztosító, a felhasználóknak virtuális gépet biztosító operációs rendszer
CMS virtual machine
VMS (Virtual Machine System)
virtuális gép használatát biztosító operációs rendszer elsősorban a Digital Equipment VAX és MicroVAX gépein
DECnet virtual machine
VoIP (Voice over Internet Protocol)
folyamatos, "élő" hang átvitelére alkalmas protokoll; egyik fontos alkalmazása az Interneten keresztül való telefonálás, melynek a hangminősége ugyan még gyenge, de lényegesen olcsóbb, mint a hagyományos távhívás
push-delivery realaudio/realvideo RTSP Webtalk
VoxML (Vox Markup Language)
a Web-en való böngészést szóbeli parancsokkal lehetővé tevő, szabványosítás alatt levő nyelv
browser surfing WWW
Voyager
több magyar könyvtárban használt könyvtári integrált rendszer és online katalógus; a Voyagert használó hazai könyvtárak közös katalógusának neve VOCAL; a rendszer legújabb, honosított verzióját Corvinának hívják
OPAC
VRML (Virtual Reality Modelling Language)
háromdimenziós számítógépes képek leírására szolgáló jelölő nyelv; a VRML-ben írt virtuális terek az Interneten keresztül (linkekkel) egymással összekapcsolhatók és VRML viewer programokkal bejárhatók; a VRML egyes tárgyak 3D képének megrajzolására is alkalmas, így tudományos és műszaki alkalmazásoknál is fontos
plug-in viewer virtual reality
VT52, VT100, VT110, VT220... (Virtual Terminal)
eredetileg a DEC gépekre kifejlesztett teljesképernyős terminál szabványok, melyek a billentyűkódok jelentését és a képernyő kezelését írják le; a legtöbb telnet és kommunikációs program (többé-kevésbé) képes az emulációjukra
DECnet telnet terminal terminal emulation
VXtreme
a realvideo-hoz hasonló technika folyamatos "élő" mozgókép sugárzáshoz az Interneten, ill. az ehhez szükséges plug-in megjelenítő program
realaudio/realvideo RTSP streaming audio/video VideoFlash