P3P (Platform for Privacy Preferences)
a W3C kezdeményezése az Internet felhasználók személyes adatainak védelmére; olyan technikai megoldások bevezetését javasolják, mellyel a felhasználók maguk dönthetik el, hogy adataik közül mit és mire használhatnak fel a szolgáltatók és az internetes marketinggel foglalkozó cégek
junk mail netiquette spamming W3C
packet
a hálózatra küldött (és címzéssel ellátott) egységnyi bitsorozat, adatcsomag; mérete a használt átviteli protokoll függvényében nagyon változó lehet, de többnyire 1500 byte-nál rövidebb
datagram packet driver packet switching PAD PDN
packet driver
a hálózati kártya és a kommunikációs protokoll-csomag közé illeszkedő szoftver, ami egy szabványos felületet nyújt a hálózatos programok számára
packet packet switching Trumpet driver Winsock
packet switching
a nagy számítógépes hálózatok elterjedt kommunikációs adatátviteli eljárása, amelynél az átvitt információt csomagokra bontják és ellenőrzött módon továbbítják; a csomagkapcsolt hálózatokon az adatcsomagok önállóan utaznak a céljuk felé, és a fogadó számítógép rakja őket újra sorba, állítja vissza belőlük az eredeti üzenetet
frame relay IPX packet PDN TCP/IP X.25
PAD (Packet Assembler/Disassembler)
adatcsomagok összerakását és szétbontását végző eszköz az X.25-ös csomagkapcsolt hálózatok végpontjainál
packet X.25
password
(távoli) számítógépek használata esetén a felhasználó jogosultságát ellenőrző, illetve állományainak titkosságát védő jelszó
account login username
PC/TCP
DOS és MS Windows 3.x operációs rendszerű PC-kre kidolgozott TCP/IP programcsomag, melyekkel ezek a gépek is az Internetbe kapcsolhatók; a legújabb PC-s operációs rendszerek (pl. Win'95 vagy '98, OS/2 Warp) már eleve tartalmazzák a TCP/IP támogatást
TCP/IP
PDF (Portable Document Format)
az Adobe cég által kifejlesztett csereformátum (nyomtatásra kész) formázott dokumentumokhoz; a PDF állományok különböző számítógépes rendszerekben is egységesen jeleníthetők meg és nyomtathatók ki: újabb verzióinak már multimédiás és internetes lehetőségei is vannak
Acrobat Reader e-book PostScript
PDN (Packet Data Network)
csomagkapcsolás elvén működő hálózat
packet switching network
peered list
EARN/BITNET levelezőcsoportoknál használt megoldás, amikor a hálózati forgalom csökkentése céljából egy-egy népszerűbb lista nemcsak egy listserveren működik, hanem több egyenrangú szolgáltató gépen is elérhető a világ több pontján
BITNET EARN LISTSERV listserver mailing list
peer reviewed
egyes elektronikus folyóiratokra használt jelző, annak jelölésére, hogy a közlésre kerülő cikkeket szakértőkkel véleményeztetik
e-journal
Pegasus Mail
népszerű PC-s levelezőrendszer Novell, MS Windows és Macintosh rendszerű gépekre
e-mail Novell NetWare
PEM (Privacy Enhanced Mail)
az elektronikus levelek titkosítását és hitelesítését biztosító eljárás
certificate server encryption PGP S/MIME
periodic-postings
Usenet hírcsoportokban rendszeresen aktualizált és közzétett fontos információs anyagok, többnyire FAQ összeállítások; a postázást gyakran egy szoftver végzi automatikusan, néhány hetes időközökben, hogy ezek a file-ok mindig elérhetők legyenek a news-servereken
FAQ news Usenet
Perl (Practical Extraction and Report Language)
fejlett parancsnyelv (leginkább Unix gépeken) scriptek írásához; gyakran alkalmazzák Web szolgáltatások kiegészítéseként, a HTTP szerverek CGI felületét kihasználva (pl. interaktív feladatokhoz); a Perl scriptek a szerveren futnak, szemben a kliens oldalon végrehajtásra kerülő JavaScript utasításokkal
CGI JavaScript script (file)
PGP (Pretty Good Privacy)
nyilvános kulcsú (RSA) titkosítást és digitális aláírást lehetővé tevő public domain szoftver; gyakran használják elektronikus levelek rejtjelezésére vagy hitelesítésére
certificate server Clipper chip encryption RSA
PICS (Platform for Internet Content Selection)
nagy internetes szolgáltatók, számítógépes és médiacégek által létrehozott szövetség és az általa kidolgozott kategóriarendszer neve, melynél a mozifilmeknél használt korhatárjelzőkhöz vagy a kereskedelmi termékkódokhoz hasonlóan osztályozzák a hálózati információforrásokat (elsősorban a Web-oldalakat) tartalom, színvonal vagy más szempontok alapján; a felhasználó pedig a böngésző programjában beállíthatja, hogy milyen kategóriájú anyagokat akar vagy nem akar látni
metadata RDF
Pine
a University of Washington programozói által a Unix elm levelezőprogramjából kifejlesztett, igen népszerű, karakteres üzemmódú e-mail és news-kliens
client e-mail news-reader mail-reader Unix
ping
eredetileg egy kis Unix program, amivel ellenőrizhető, hogy működik-e a távoli gép felé a kapcsolat és milyen sebességgel; a ping adatcsomagokat küld a célgépnek és választ kér rájuk
timeout Unix
plug-in
főleg Web-böngészőknél használt kiegészítő szoftver, speciális file-típusok (pl. VRML, realaudio) megjelenítésére, lejátszására; ezek a Web-kliensbe szervesen beépülő, külső cégek által fejlesztett "bedolgozó programok" szükség esetén letölthetők a hálózatról, de a legnépszerűbbeket eleve beleteszik a kliens telepítőkészletébe
browser client viewer WWW
PNG (Portable Network Graphics)
egy új, public domain képtömörítési eljárás és grafikus file-formátum a GIF helyettesítése céljából; bár néhány szempontból fejlettebb annál, használata mégis elég lassan terjed
GIF
POP (Post Office Protocol)
levelező protokoll az Interneten, melynek segítségével a saját gépünkön (pl. MS Windows alatt) futó kliens programmal kezelhetjük a távoli szerveren levő e-mail postafiókunkat, letölthetjük a beérkezett üzeneteket vagy felküldhetünk előre megírt leveleket; jelenleg a POP3 változat az elterjedt, de a kevésbé ismert IMAP protokoll fejlettebb szolgáltatásokat nyújt nála
client/server architecture e-mail freemail IMAP mailserver
port
egy számítógép valamilyen (soros vagy párhuzamos) csatlakozási pontja a külvilág felé, melyen keresztül külső perifériák (pl. egér, nyomtató) csatlakoztathatók hozzá, vagy hálózatba kapcsolható a gép; másik értelemben hálózati számítógépeken futó szerverprogramok kommunikációs csatlakozó pontja, ezen a logikai "kapun" át kapcsolódnak a szerverre a kliens programok; az egyes szerver-típusoknak saját, megszokott port száma van az Interneten (pl. gopher: 70, Web: 80), az ettől eltérő esetekben a port számot is fel kell tüntetni az URL címben (pl. gopher://gopher.mek.iif.hu:7072)
bus client/server architecture COM port RS-232 server URL
portal site
egyes nagy Internet tartalomszolgáltatók által fenntartott Web-site, egyfajta "kirakat", ahol néhány oldalon összegyűjtik valamennyi fontos információforrásukat, továbbá linkeket helyeznek el a hálózat legnépszerűbb szolgáltatásaira (pl. keresőrendszerekre, hírszolgálatokra); az Internetnek ezek a "főbejáratai" rendkívül népszerűek (sokan ezek közül valamelyiket állítják be Web-böngészőjük kezdőlapjának) és ezért nagyon jó és drága reklámfelületek is
content provider homepage Web-site WWW
post
elektronikus levél vagy Usenet üzenet megírása és postázása, illetve maga egy ilyen küldemény
e-mail message news
postmaster
egy adott hálózaton (elsősorban) az elektronikus levelezésért felelős, a felhasználókat segítő személy, ill. szolgálat
e-mail root sysadmin sysop
PostScript
az Adobe által kifejlesztett és időközben ipari szabvánnyá vált leíró nyelv "nyomdakészre" formázott dokumentumokhoz; különböző operációs rendszerekhez léteznek PostScript nézegetők, de a jó minőségű nyomtatáshoz külön PostScript nyomtató szükséges; a file-ok kiterjesztése .ps vagy .eps (Encapsulated PostScript)
PDF
POTS (Plain Old Telephone Service)
a "jó öreg telefonhálózat" kissé lenéző elnevezése
PTT snail mail
PPP (Point-to-Point Protocol)
a SLIP-nél korszerűbb protokoll ideiglenes, de "teljes jogú" Internet kapcsolat létesítésére telefonhálózatról dial-up módon csatlakozó számítógépről; a PPP segítségével állandó IP címmel nem rendelkező PC-ken is futtathatók (grafikus) Internet kliensek; ma már szinte minden ISP nyújt ilyen lehetőséget az előfizetőinek
dial-up ISP SLIP TIA
prefix
egyes adatbázisokban az adatmezők nevének jelölésére és a keresés pontosítására használt előtag (pl. a szerző esetén "au=")
database field index record suffix
Prodigy
nagy videotex és fizetős online szolgáltató Észak-Amerikában, több mint 2 millió felhasználóval
consumer online services MINITEL OSP videotex
profil
számítógépes adatbázisok lekérdezésénél a keresőparancsoknak és azok kombinációjának együttese, mely eltárolható és többször is alkalmazható újabb keresésekhez
Boole operators SDI set
protocol
kommunikációs szabályok leírását tartalmazó eljárásgyűjtemény illetve adatformátum előírás, mely meghatározza, hogy a különböző hálózati alkalmazásoknál a két gépnek mit és milyen sorrendben kell egymással közölni; az Interneten használatos protokollokat az RFC dokumentumok tartalmazzák
IP RFC
proxy server
kisegítő feladatokat ellátó szerver, többnyire (földrajzilag) valahol a felhasználó közelében; működhet tűzfalként (firewall) vagy nagykapacitású átmeneti tárolóként (cache), ahol az Internetről leggyakrabban letöltött file-ok másolatai megőrződnek, hogy ne kelljen minden alkalommal az eredeti, többnyire túlterhelt és ezért lassú szerverről letölteni őket
cache firewall server
PTT (Postal Telegraph and Telephone)
egy adott ország legfontosabb vagy kizárólagos jogú telefon- (vagy általában távközlési-) vonalat biztosító társaságának jelölésére használt rövidítés
access provider POTS
public domain
nyilvánosan terjesztett és ingyenesen vagy utólagos fizetés mellett használható szoftverek (ill. egyéb számítógépes állományok) jelzője; az Interneten nagyon fontos szerepe van a "közterületen" található dolgoknak, az új felhasználók számára az egyik legnagyobb vonzóerőt jelentik
anonymous FTP freeware shareware Simtel software archive
pull-delivery
a push-delivery ellentéte, az internetes szolgáltatások tipikus működési módja, amikor a kliens (a felhasználó parancsára) "húzza le" a szerverről a kívánt állományt vagy adatot
client/server architecture push-delivery
pulse dialing
a hagyományos, forgó tárcsás telefonok tárcsázási módja, mely Hayes-kompatibilis modemeknél az ATP paranccsal kérhető; minden telefonközpont ismeri a impulzusos hívást, szemben a korszerűbb és gyorsabb tone-típusú tárcsázással
Hayes-compatible modem touch-tone dialing
PURL (Persistent URL)
az OCLC által kifejlesztett technika az Interneten gyakran változó URL címek nyomon követésére; az információforrások vagy elektronikus dokumentumok aktuális elérési címeit ún. PURL szervereken tárolják és tartják karban, a Web-szerverek és adatbázisok (pl. OPAC-ok) fejlesztői pedig a nem változó PURL címekre helyezhetik a linkeket; a felhasználók klienseit a PURL szerver automatikusan átirányítja a mindenkori helyes URL címre
DOI OCLC URL URN
push-delivery
elsősorban Web-szerverek speciális működési módja, melynél a szerver (a kliens megfelelő beállítása vagy a felhasználó egyszeri kérése után) automatikusan, folyamatosan küldi a file-okat vagy adatokat; ezzel a módszerrel fényújságszerű reklám- vagy hírszolgáltatásra, illetve "élő" hang- vagy képsugárzásra nyílik lehetőség
channel client/server architecture pull-delivery WebCam webcasting