Magyarországi orvosi vonatkozású Web helyek

A magyarországi Web helyek közül elsősorban a négy hazai orvosegyetem honlapját kell megemlíteni. Itt az egyetemekre vonatkozó általános információkon kívül megtalálhatjuk az ott dolgozók e-mail és telefonszám-jegyzékét, listát kapunk az intézeti Web szerverekről, olvashatunk az egyetem híreiről, a kongresszusokról. Gyakran hallgatói oldalakat is találunk. A látogatók számára viszont az egyes orvosi oktatási anyagok lehetnek a leghasznosabbak. Jöjjön most néhány kiragadott példa ezek közül:

Neuropathológiai Laboratórium, Debreceni Orvostudományi Egyetem
http://www.neuropat.dote.hu/

Neuropathológiai, neuroanatómiai oktatási anyagok. Az egyik leglátogatottabb angol nyelvű magyar orvosi Web hely, a Medical Education Ring része.

Radiológiai Klinika, Debreceni Orvostudományi Egyetem
http://www.radiology.dote.hu/

Magyar Radiológia folyóirat, Magyar Radiológusok Ifjúsági Fóruma, Magyar Radiológusok Társasága. Érdekes esetek, hírek.

6. kép: Egy CT kép a DOTE Radiológiai Klinika érdekes esetei közül

I. sz. Patológiai és Kísérleti Rákkutató Intézet, Semmelweis Orvostudományi Egyetem
http://www.korb1.sote.hu/

Besenyő Pista bá' által készített oldalak, a '96-os Networkshop egyik győztes honlapja. Sok érdekes orvosi információ, multimédia anyagok.

Markusovszky Lajos Kollégium, Semmelweis Orvostudományi Egyetem
http://rezso.sote.hu/

A kollégisták oldalain kívül figyelemre méltó az orvosi link-gyűjtemény, és sok orvosi multimédiával kapcsolatos információ fellelhető itt. Néhány szoftvert is letölthetünk.

Idegsebészeti Klinika, Pécsi Orvostudományi Egyetem
http://neurosurgery.pote.hu/

Az egyetlen magyar idegsebészeti honlap (jelenleg). Letölthető "Az Idegsebészet alapvonalai" c. jegyzet. Oktatási képanyagok.

Hallgatói oldalak, Pécsi Orvostudományi Egyetem
http://gyrus.pote.hu/

POTE Oktatási Centrum, Hallgatói Önkormányzat, Kollégiumok.

Anatómiai Szövet- és Fejlődéstani Intézet, Szent-Györgyi Albert Orvostudományi Egyetem
http://www.morpho.szote.u-szeged.hu/Anatomy/

A világhírű szegedi anatómiai múzeum bemutatása, kiváló oktatási anyagok, szövettani metszetekkel, preparátumokkal.

7. kép: A SZOTE Anatómiai Intézet nyitó oldala

Radiológiai Klinika, Szent-Györgyi Albert Orvostudományi Egyetem
http://www.szote.u-szeged.hu/Radiology/

Oktatási anyagok: szigorlati képanyag, radiológiai anatómia.

Magyarországi orvosegyetemek: | URL
Debreceni Orvostudományi Egyetem: | http://www.dote.hu/
Pécsi Orvostudományi Egyetem: | http://www.pote.hu/
Semmelweis Orvostudományi Egyetem: | http://www.sote.hu/
Szent-Györgyi Albert Orvostudományi Egyetem: | http://www.szote.u-szeged.hu/

Pro Patiente

http://www.pro-patiente.hu/

"Az első magyar nyelvű, egészségneveléssel és orvostudománnyal foglalkozó Web hely", ahogyan a címoldalon olvasható. Azonban nyugodtan beszúrhatjuk ebbe a mondatba a "kereskedelmi" jelzőt is. Ez az a honlap, ahová érdemes benéznie mindenkinek, aki orvostudományi információkat keres a magyar Interneten. A regisztráció kötelező, viszont ingyenes. Az "Egészség-Életmód" rovatban találhatjuk a Természet-gyógyászat Online-t, életmód tanácsokat olvashatunk, és igen érdekes kezdeményezés a más médiákból már megszokott "az orvos válaszol" c. rovat. Az "Orvostudomány" szekció elsősorban orvosoknak szól, itt sok hazai orvosi folyóirat elektronikus változatát találhatjuk meg, de ezek többsége sajnos elég hiányos. Orvosi tudományos közleményeket is megjelentet a Pro-Patiente különböző témakörökben. Az egyik leghasznosabb szolgáltatása azonban, hogy a nagyobb orvosi könyvkiadóktól szakkönyveket rendelhetünk meg. Található itt egy Medline elérést biztosító formula is, ez viszont csak egy link egy külföldi szolgáltatóhoz. A Pro-Patiente szerverén tükrözve van a Pharmweb, a világ egyik legnagyobb gyógyszerészeti adatbázisa. A Pro-Patiente ad otthont az Országos Egészségpénztár holapjának, innen letölthetők az OEP programok, statisztikák. Itt található más egészségügyi szervezetek mellett a Magyar Orvosi Kamara hivatalos honlapja is: http://www.pro-patiente.hu/md/soc/kamara/

8. kép: A Pro Patiente nyitólapja

Aki további magyar orvosi vagy egészségügyi Web helyet szeretne felkutatni, annak a következő URL-t ajánljuk:

HuDir: Egészség
http://www.hungary.com/Magyar/hudir/Health/