nameserver
az Internet gépek hierarchikus domain név rendszerét nyilvántartó számítógép illetve az azon levő szoftver és adatbázis; távoli gépek hívásakor a névszerverek fordítják át a domain neveket IP címekké a DNS segítségével
DNS domain IP address nslookup
NCSA (National Center for Supercomputing Applications)
a University of Illinois programozóiból álló, több fontos hálózati szoftvert (pl. a Mosaic-ot) kifejlesztő csoport
Mosaic
Netfind
internetes "telefonkönyv" szolgáltatás, személyek vagy intézmények e-mail címei, ill. hívószámai kereshetők vele
WHOIS
netiquette
a hálózaton (főleg az elektronikus levelezésnél) betartandó magatartási szabályok összessége; ezek a korábban íratlan illemszabályok ma már több helyen olvashatók is a hálózaton; magyarul: netikett
AUP disclaimer flame spamming Usenet Death Penalty
Net PC
olyan személyi számítógép, amelyet kifejezetten a hálózati (internetes) alkalmazásokra szántak és készítettek fel (hardver és szoftver szempontból egyaránt); a Microsoft válasza a network computer ötletére
network computer set-top box
Netscape Navigator
népszerű grafikus Web-kliens, a Netscape Communicator programcsalád legfontosabb része; folyamatosan jelennek meg az egyre többet tudó új verziói, sőt 1998-ban a forráskódját is nyilvánossá tették, így bárki részt vehet a továbbfejlesztésében
browser client Internet Explorer Mosaic Mozilla WWW
network
számítógépes vagy telekommunikációs hálózat; nagy kezdőbetűvel írva ("Network" vagy csak "Net") a világot behálózó távközlési és adatátviteli rendszerek összességét, illetve speciálisan az Internetet értik alatta
Internet LAN MAN VAN WAN
network computer (NC)
az Oracle és a Sun cégek által kifejlesztett Java-alapú (személyi) számítógéptípus, mely kizárólag a hálózatról veszi a működése során az adatokat és a szoftvereket, saját háttértárolója nincs is; az NC olcsóbb megoldásokat használ, mint a hagyományos PC és könnyebben karbantartható távolról is, ezért főleg a sok számítógépes munkahellyel rendelkező intézményeknek ajánlják
Java Net PC set-top box virtual machine
newbie (network newcomer)
kezdő hálózati felhasználó kissé pejoratív elnevezése; erősebb változata a "clueless newbie" (tanácstalan újonc) kifejezés
FAQ
news
eredetileg a Usenet hálózaton ("netnews" néven) indított, de később az Internetre is átkerült kommunikációs fórumok összessége, az elektronikus faliújságok és a levelezőcsoportok keveréke; a témakörök szerint csoportosított üzeneteket (pár hétig) a newsserver gépek tárolják és továbbítják egymásnak, melyek között a news-reader kliensekkel lehet böngészni
ClariNet DejaNews newsgroup news-reader news-server NNTP Usenet
newsgroup
egy hírcsoport a Usenet hierarchikusan szervezett news rendszerében; minden hírcsoportnak saját témája és általában saját törzsközönsége van
discussion group moderator news SIG thread Usenet
newsletter
többnyire egy listserveren keresztül vagy a levelező kliensek körlevél funkciójával terjesztett, közvetlenül az előfizetők postaládájába küldött (szerkesztett) elektronikus hírlevél
e-journal e-zine listserver mailing list subscribe/unsubscribe
news-reader
a Usenet news olvasására alkalmas kliens program vagy ilyen célú funkció egy nagyobb szoftverben; a legtöbb hírolvasóval mi is tudunk üzeneteket postázni a hírcsoportokba
client Free Agent news nn Pine trn Usenet
news-server
a Usenet news hírcsoportjait szolgáltató szerver; a news-serverek rendszeresen kicserélik egymás között a hozzájuk érkezett új leveleket, így egy időután ezek az egész világon elterjednek; nem minden szerveren található meg minden hírcsoport (ezt a rendszer üzemeltetője dönti el) és többségük nem teljesen nyilvános, csak egy meghatározott felhasználó kört szolgál ki
newsgroup news-reader NNTP server Usenet
NFS (Network File System)
a Sun Microsystems által kifejlesztett protokoll távoli gépeken, különböző típusú adattárolókon levő file-ok elérésére és egyszerű manipulálására a hálózaton át, mely idővel az Internet egyik szabványává vált; az NFS-en keresztül a távoli file-ok úgy használhatók, mintha azok a saját gépünkön lennének, nincs szükség pl. az FTP-re
fileserver FTP mount
NGI (Next Generation Internet)
az amerikai kormányzat által meghirdetett terv egy új, a mainál nagyságrenddel gyorsabb és megbízhatóbb, újfajta alkalmazásokat is lehetővé tevő, internet-típusú országos hálózat létrehozására; az Internet2 projekt ezen belül az oktatási és kutatási szféra igényeinek kielégítésére kerül kiépítésre
Internet2 NREN
NIC (Network Information Center)
hálózatokkal kapcsolatos információk terjesztésére létrehozott szervezetek; az Interneten az RFC anyagok fő tárolóhelyei és információs központok
help desk InterNIC NISS NOC RFC
nickname
a hálózati kommunikációban a valódi név helyett felvett álnév; ill. egyes levelezőprogramoknál használható becenév a hosszú e-mail címek helyettesítésére
address book handle username
NIIF (Nemzeti Információs Infrastruktúra Fejlesztési Program)
az IIF program 1995-től induló továbbfejlesztése; fő céljai: a meglévő hálózati rendszerek és szolgáltatások minőségének javítása, a felhasználói kör kiszélesítése és a legújabb kommunikációs technikák kísérleti bevezetése
HBONE IIF (IIFP)
NIP (Nagysebességű Internet Projekt)
az NIIF által kidolgozott terv egy ATM-alapú, 34 Mbit/s sebességű magyarországi gerinchálózat (HBONE2) kiépítésére
ATM HBONE Internet2 NIIF Quantum Project TEN-34, TEN-155
NISO (National Information Standards Organization)
amerikai szabványügyi hivatal, több hálózati szabvány kidolgozója
ANSI ISO
NISS (National Information on Software and Services)
a brit JANET hálózat információs központja
JANET NIC
nn
karakteres üzemmódban működő egyszerű news-reader program Unix-rendszereken
news news-reader trn
NNTP (Network News Transfer Protocol)
a Usenet hírcsoportok anyagának továbbítására használt protokoll
news news-server protocol Usenet
NOC (Network Operations Center)
valamilyen nagyobb hálózatot üzemeltető, a napi ügyekért felelős csoport; a felhasználók ide fordulhatnak a problémáikkal
help desk NIC
node
egy hálózat valamely csomópontja, ill. az ott található számítógép
host site
NORDUnet
a skandináv országok oktatási-kutatási hálózata
Novell NetWare
elterjedt szoftverrendszer helyi hálózatokhoz; IPX protokollt használ a gépek közötti kommunikációhoz, de újabb verziói már a TCP/IP szabványt is támogatják
IPX LAN server
NREN (National Research and Education Network)
új, amerikai országos gerinchálózat, mely igen nagy sebességgel köti össze a kutató és oktatási intézmények hálózatait
CNI DANTE NGI NSFNET T3
NSFNET
az amerikai National Science Foundation által alapított nagysebességű (max. 45 Mbit/s) kutatási célú hálózat, az Internet része
CNI Internet
nslookup
Unix parancs, amellyel lekérdezhető egy adott Internet gép IP száma a domain neve alapján, vagy fordítva; lényegében egy DNS kliens
DNS domain IP address nameserver
NTP (Network Time Protocol)
az Internet számítógépeinek belső óráját szinkronizáló protokoll
protocol time server
NUA (Network User Address)
az X.25-ös csomagkapcsolt hálózaton használt címzés; a hálózat egy adott gépének hívószáma
address X.25
NUI (Network User Identification)
az X.25-ös csomagkapcsolt hálózaton egy felhasználói azonosító és jelszó, mellyel egy távoli gépbe be lehet jelentkezni
username X.25