# Elektronikus folyóiratok

Számos folyóirat már nem csak papíron, hanem elektronikusan is megjelenik. A legújabban megjelenteket a http://blair.library.rhodes.edu/histhtmls/histjrnls.html címen találhatjuk. Szintén érdemes meglátogatni a Bryn Mawr Medieval Review című lapot, amelyen a középkori történelem szakirodalmát recenzálják (gopher:// gopher.lib.virginia.edu/11/alpha/bmmr). Folyóiratok címeinek hosszú sorát tartalmazza a Yahoo (http://www.yahoo.com/Arts/Humanities/History/Journals).

Érdemes megjegyezni, hogy a magyar Aetas is elérhető a hálózaton keresztül (http://www.lib.jgytf.u-szeged.hu/aetas/), ami azért is fontos, mert azon folyóiratok közé tartozik, amelyek számaik teljes szövegét közzéteszik a Hálózaton is - igaz nem mindegyiket, inkább csak mutatványszerűen.

A magyar újságokról, periodikákról a MEK tájékoztat (gopher://gopher.mek.iif.hu/hh/porta/virtual/magyar/efolyir/).

A Budapesti Könyvszemle, vagy közismertebb nevén a BUKSZ 1996 nyarán állt elő elektronikus kiadással (http://www.net.hu/buksz/), amelyben a társadalomtudományi folyóirat nyomtatott változatának teljes szövegét közli, közte sok történeti cikket is. Említsünk meg még a Nemzeti Múzeum - jelenleg bizonyosan a leggazdagabb, on-line elérhető anyagot tartalmazó - testvérlap-párját: a Múzeumi Hírlevelet és a Múzeumi Naptárat. Az előbbi különféle, a múzeumügy körébe tartozó eseményekről számol be, kiállításokat, könyveket recenzál, sőt figyelemmel van a múzeumi Internet-életre is, és rendszeresen közli az aktuális pályázatokat. A Naptár az összes magyar múzeumi program adatait tartja nyilván: hol és milyen kiállítások látogathatók az országban. A két cím: http://www.ace.hu/MNM/MN/ (Múzeumi Naptár), http://www.ace.hu/MNM/MH/ (Múzeumi Hírlevél). A nyíregyházi Klio tartalomjegyzékeit tette elérhetővé a http://www.bgytf.hu/klio/public.html címen. Elszórtan találhatunk történeti cikkeket az Új Pedagógiai Szemle (http:// www.integrity.datanet.hu/oki/upsz/), a Replika (http://www.applegates.hu/Replika/ index.htm), és a Beszélő (http://www.enet.hu/beszelo/index.htm, ill. újabban: http://www.c3.hu/~beszelo/) oldalain.

Érdekes kezdeményezés a J[ournal]STOR[age] (Hírlaptár): teljes szövegű, kereshető adatbázist alakítottak itt ki különféle társadalomtudományi folyóiratokból. Egyelőre azonban csak 3 amerikai gazdaságtudományi lap 1922 előtti anyaga van fenn demo formában (http://www.jstor.org/cgi-bin/demo/listjournal?jstor).

Utolsó példaként álljon itt a Journal of Historical Geography (Történeti Földrajzi Folyóirat) e-kiadása: http://www.hbuk.co.uk/ap/journals/hg/

Nem folyóirat ugyan, de egyre gyakrabban előfordul, hogy (a hazai Networkshop gyakorlatához hasonlóan) történettudományi konferenciák, értekezletek anyaga is felkerül a hálózatra. Nagyon sok ilyen van már, egy viszonylag friss példa bőséges anyaggal a "Digital Resources for the Humanities", melynek kezdőlapja a http://users.ox.ac.uk/~drh97/ címen érhető el.

Hírcsoportok és levelezőlisták - Tartalom - Szövegek