gateway
olyan gép vagy szoftver, amely a különböző hálózatok vagy hálózati információforrások között biztosít kapcsolatot, átjárási lehetőséget; ilyen átjáróra lehet szükség eltérő protokollokat használó hálózatok (pl. az X.25 és az Internet), vagy különböző szolgáltatások (pl. az FTP és az e-mail) között
FTPmail internet relay
GIF (Graphics Interchange Format)
eredetileg a CompuServe hálózaton használt formátum (max. 256 színárnyalatot tartalmazó) grafikus állományok tömör tárolására; az egyik legelterjedtebb képformátum jelenleg az Interneten; mivel a GIF-nél használt tömörítő eljárás tulajdonjoga vitatott, ezért helyette létrehozták a hasonló célokra alkalmas, de még kevésbé népszerű PNG formátumot
animated GIF JPEG PNG transparent GIF
GNU (Gnu's Not Unix)
az amerikai Free Software Foundation által indított mozgalom, melynek az a célja, hogy egy freeware változatot írjanak a Unix operációs rendszerből
gzip Linux Unix
gopher
a kilencvenes évek elején kifejlesztett és akkoriban nagyon népszerű, kliens/szerver elven működő rendszer az Interneten levő (elsősorban szöveges) információforrások egységes, hierarchikus menükön keresztül való eléréséhez; 1993-ban jelent meg a továbbfejlesztett, gopher+ nevű változata korlátozott multimédia képességekkel, de mára a Web már teljesen kiszorította
client/server architecture CSO jughead Veronica WWW
groupware
csoportmunkát támogató szoftver, mellyel többen tudnak pl. közös dokumentumokon dolgozni, közös állományokat és eszközöket használni számítógépes hálózat segítségével (pl. Lotus Notes)
GSM (Global System for Mobile Communication)
digitális mobiltelefon szabvány; a GSM telefontársaságok újabban egyre több számítógépes (internetes) szolgáltatást is nyújtanak az előfizetőiknek
SMS
guest
egy hálózati géphez vagy szolgáltatáshoz saját használati joggal nem rendelkező, "vendég" felhasználó, akinek azért bizonyos korlátozott használati lehetőségeket megenged a rendszer
account anonymous FTP
guide
kézikönyv, kalauz, útmutató jellegű összeállítás; az Interneten rendszerint valamilyen hálózati információforrás vagy szolgáltatás használatát ismerteti
FYI
Gutenberg Project
amerikai eredetű mozgalom, melynek célja, hogy néhány éven belül több ezer könyv legyen (egyszerű) elektronikus formában, nyilvánosan elérhető archívumokban
e-book MEK
gzip
a GNU keretében fejlesztett, főleg Unix-alapú rendszereken használt freeware tömörítő program a korábban általánosan használt compress helyettesítésére; a tömörített file-ok kiterjesztése: .gz
compress GNU tar Unix