RARE (Reseaux Associes pour la Recherche Europeenne)
az európai kutatási/oktatási hálózati projektek szervezésére és összehangolására létrehozott szervezet
COSINE EuropaNET IXI JENC OSI TERENA
RDF (Resource Description Framework)
a W3C által kidolgozás alatt levő technológia a Web-alapú információforrások és dokumentumok különböző metadata szabványainak egységes kezelésére
metadata W3C
reader
a VM/CMS gépeken a beérkező file-okat fogadó, közbülső tároló, ahonnan az állományok beolvasásra kerül(het)nek egyéni kezelésre
CMS VM/CMS
realaudio/realvideo
a RealNetworks cég által kidolgozott eljárások folyamatos, "élő" hang- és mozgókép-sugárzásra az Interneten; az ingyenes RealPlayer klienssel elfogadható minőség érhető el még (elég gyors) modemes kapcsolattal is, bár a kép ilyenkor csak bélyegméretű; egyre több rádió és televízió csatorna sugározza ilyen formában is a műsorát
RTSP streaming audio/video VideoFlash VXtreme WebCam webcasting
real time
"valós időben", a felhasználással (szinte) egyszerre történő, igen gyors, számítógépes folyamat (pl. konvertálás, adatátvitel, tranzakció egy adatbázisban)
realaudio/realvideo
record
a számítógépes adatbázisokban önállóan kezelhető, tematikailag és formailag egymáshoz tartozó adatmezők együttese (pl. egy könyv bibliográfiai leírása)
database field
registration
feliratkozás vagy bejelentkezés valamilyen (hálózati) szolgáltatásba (pl. hírlevélre való előfizetés, ingyenes e-mail postafiók bérlése, új domain név bejegyzése); ugyancsak regisztrációnak nevezik a (shareware) programok használatának bejelentését a fejlesztőnek és (esetleg) a használati díj kifizetését
subscribe/unsubscribe shareware
relay
mailserverek levéltovábbító funkciója, amikor egy hozzájuk beérkező levelet továbbküldenek egy másik (a címzetthez közelebb eső) mailservernek; a spam levelek elleni védekezés céljából egyre több rendszergazda korlátozza a relay funkciót a szerverén és nem engedi meg a bárhonnan bárhová menő levelek továbbítását
dupe gateway mailserver spamming
relevance ranking
adatbázisok keresőrendszereinek egyik funkciója, mellyel a keresőkérdésre kapott találatok "jóság" szempontjából sorba rendeztethetők; a rendszer a megadott kulcsszavak előfordulási helye és gyakorisága alapján megpróbálja a legjobb tételeket előbbre sorolni a találati listában; az internetes keresőrendszerekben a találatok sokszor igen nagy száma miatt nagyon fontos ez a lehetőség és a fejlesztők egyre "okosabb" algoritmusokat találnak ki
hit search engine set
remote access
információforrások, szolgáltatások számítógépes hálózaton való elérése, illetve az ilyen online szolgáltatások jelzője
online
reply
válaszlevél egy korábbi e-mail vagy news üzenetre; általában egy külön funkcióval kérhető a kliensekben; előnye, hogy a válasz automatikusan helyes címezést kap és visszaidézhető az eredeti levél szövege
e-mail follow-up forward message news
RFC (Request for Comments)
az Internet különböző szolgáltatásait, az adatok továbbítását és egyéb, a hálózattal kapcsolatos dolgokat leíró eljárások, protokollok gyűjteménye; az RFC dokumentumok az érintettek közös munkájaként érik el végleges formájukat, és idővel gyakorlatilag "szabvánnyá" válnak, vagy éppen érvényüket illetve jelentőségüket vesztik
Internet InterNIC protocol
RIPE (Reseaux IP Europeens)
az EUnet által létrehozott szervezet a kontinentális TCP/IP hálózat, az európai Internet menedzselésére, a domain nevek regisztrálására és információs szolgálatok üzemeltetésére
EuropaNET IXI RARE
RLIN (Research Libraries Information Network)
amerikai tudományos könyvtárakat kiszolgáló és osztott katalógust építő szerveződés
CNI OCLC
rlogin
a telnet-hez hasonló, távoli számítógéppel interaktív terminál-kapcsolatot lehetővé tevő program Unix rendszereken
telnet terminal
robot
az Interneten a nagy keresőrendszerek által használt szoftver, amely a hiperlinkeket követve végignézi a nyilvános Web-, FTP- vagy gopher-szervereket és a rajtuk található információkat egy kereshető adatbázisba gyűjti; a rendszergazdáknak lehetőségük van letiltani a robotok információgyűjtő tevékenységét a szerverükön; léteznek felhasználók által indítható robotok is, egyes szerverek vagy a helyi gép(ek) tartalmának indexelésére
AltaVista intelligent (search) agent search engine Veronica
root
a rendszergazda azonosítója (és egyben e-mail címe) Unix gépeken; a root-jogosultságokkal rendelkező user bármit megtehet a rendszerben
postmaster sysadmin sysop Unix webmaster
ROT13
főleg newsgroupoknál használt egyszerű rejtjelező módszer egyes "kényes természetű" szövegek (első ránézésre) olvashatatlanná tételére: minden betűt az ábécében 13 hellyel utána következő betűvel helyettesítenek; a news-kliensek többségében külön funkció van az ilyen szövegek visszakódolására
news news-reader
router
hálózatok, ill. hálózati csomópontok közötti forgalmat irányító, az adatcsomagok útvonalát kiválasztó eszköz; fizikailag eltérő kommunikációs csatornát, de azonos protokollt használó hálózatokat is összeköthet
bridge firewall routing
routing
egy adatcsomagnak a hálózaton való továbbításához szükséges "optimális" útvonal kiválasztása a routerben
packet packet switching router
RS-232
aszinkron soros vonalon két számítógép kapcsolatát szabályozó protokoll, ill. ilyen kommunikációs port, amelyet a legtöbb kommunikációs program használ
bus port
RSA (Rivest, Shamir, Adelson)
a kidolgozóiról elnevezett ún. nyilvános kulcsú titkosító eljárás, ahol a rejtjelezéshez használandó kulcs bárkinek odaadható, de a visszafejtést végző kulcs csak az üzenet címzettjének a birtokában van; az RSA kiválóan használható a számítógépes hálózatokon pl. bizalmas információk továbbítására vagy üzenetek hitelességének ellenőrzésére
Clipper chip encryption PGP S/MIME SSL
RTF (Rich Text Format)
formázott dokumentumok csereszabványa, melyet a legtöbb mai szövegszerkesztő támogat; az állományok kiterjesztése .rtf és csak 7 bites ASCII karaktereket tartalmaznak
ASCII file PostScript
RTFM (Read The F_cking Manual)
nem túl udvarias válasz olyan kérdésekre, melyek a programok dokumentációjának néhány perces tanulmányozásával könnyen megválaszolhatók lennének mások zaklatása nélkül is
flame netiquette
RTSP (Real Time Streaming Protocol)
szabványosítás alatt levő protokoll, mellyel valós időben lehet hangot és mozgóképet közvetíteni csomagkapcsolt hálózaton
multicasting realaudio/realvideo streaming audio/video webcasting