# Szövegek

Több helyen megindultak olyan nagy, általános szöveggyűjtési munkálatok, melyekben máris több fontos történelmi forrásanyag felbukkan. Kiemelkedik ezen projektek közül a Gutenberg Project és az Oxford Text-Archive. Ezekről a gyűjteményekről a Magyar Elektronikus Könyvtár "virtuális könyvtárának" utalói a legmegbízhatóbbak.

Ezenkívül érdemes a következő címekkel is megismerkedni:

    gopher://wiretap.spies.com/11/Gov/US-History
                                             amerikai történelmi okmányok
    http://library.byu.edu/~rdh/eurodocs/    európai történelmi források
    http://www.igl.ku.dk/MMB/welcome.html    európai és bizánci
                                             zeneművészeti források
    http://orb.rhodes.edu/                   források és kézikönyvtár
                                             középkori tanulmányokhoz

Teljes szövegű régészeti lap a Internet Archaeology, eddig négy szám jelent meg, 1996 tavaszától félévenként. A lap teljes terjedelmében elérhető, egyelőre ingyenesen, ám tervezik a fizetés bevezetését (így is regisztrálni kell magunkat):

http://intarch.ac.uk

Hazai helyek:

Igen gazdag - szinte könyvtárnyi - anyagot találni a századforduló Budapestjéről a magyar Internet történetének legelső nagyobb szabású, s a maga nemében azóta is egyedülálló vállalkozásában, az Internet Expo magyar pavilonjában (http://www.idg.hu/expo/).

Nyíri János Kristóf filozófus immár a hálózati közösségnek is tart órákat a Virtuális Egyetemen, melyeknek elsőrendű témája a kommunikáció történeti változásai: hogyan hatnak ezek magára a kultúrára, a filozófiára és a politikára, s mindeközben sok szó esik a kiváló történészről, Hajnal Istvánról is (http://www.idg.hu/internetto/egyetem/).

Folyóiratok - Tartalom - Bibliográfia