# Könyvtári katalógusok

Az Internet világában még ma is imponáló helyet töltenek be az elektronikus könyvtári katalógusok. Egyik legjobb világméretű összeállításuk a kanadai Peter Scott nevéhez fűződő Hytelnet, ahol országok szerinti csoportosításban találhatjuk meg a különféle katalógusokat, bibliográfiai szolgáltatókat. A rendszer sok helyütt puszta telnetes bejelentkezéssel is elérhető (pl. telnet://sol.cc.u-szeged.hu login: hytelnet password: Enter), de a legaktuálisabb maga a kanadai szerver, amely már WWW változatban is használható: http://library.usask.ca/hytelnet/

A világ WWW-felületen is elérhető, könnyen kezelhető katalógusairól az NCSU összeállítása tájékoztat legjobban, nagy indexbe foglalva az utalókat: http://www.lib.ncsu.edu/staff/morgan/alcuin/wwwed-catalogs.html

Két hatalmas könyvtári rendszert külön is kiemelünk:

A Library of Congress potenciális értéke magától értetődő: http://lcweb.loc.gov/

A kaliforniai Melvyl rendszer kevésbé ismert, pedig az óriási union catalog legkevesebb 30 nagy kaliforniai könyvtár (Berkeley, Stanford, UCLA stb.) közös katalógusát teszi elérhetővé egyetlen keresőfelületen, vagyis a feltett keresőkérésre adott válasz egyszerre lesz valamennyi könyvtár állományának megfelelő adata: telnet://melvyl.ucop.edu/

A hazai könyvtári rendszerekről és a legfontosabb külföldi katalógusokról jól informál a BKE könyvtári Web-je: http://pernix.bke.hu/opac.html Fontos felsorolni még a két legnagyobbat: az OSZK (telnet://primula.oszk.hu majd "nektar" néven kell belépni) illetve az MTA Könyvtár (telnet://vax.mtak.hu belépés "aleph" néven) katalógusait.

A magyar könyvtárak katalógusait az ún. KözElKat vagyis KÖZös ELektronikus KATalógus projekt fogja össze (http://www.kozelkat.iif.hu/). Itt egyszerre kérdezhetjük le a rendszerbe belépett könyvtárak állományát. Jelenleg kilenc nagy tudományos könyvtár ill. a MEK adatai közt kereshetünk.

A fent említett, a BKE által menedzselt listán vannak történeti szempontból különösen haszonnal forgatható adatbázisok: pl. Régi Könyves Adatbázis, a JATE ill. a Tiszántúli Ref. Egyh. Nagykönyvtára (a híres Debreceni Kollégium könyvtára). Feltétlenül megemlítendő, hogy a retrospektív katalogizálás hazánkban nem folyik megfelelő ütemben (a legutóbbi pályázatoktól eltekintve), vagyis általában csak a legújabb termésből válogathatunk, ami történelemről lévén szó, éppenséggel nem kedvező.

A könyvtárak egyes különgyűjteményei ill. azok számítógépes feldolgozásai is érdekesek, így pl. a JATE Egyetemi Könyvtár Ligeti Lajos nevét viselő "Keleti kabinet"-je: http://www.bibl.u-szeged.hu/~clio/html/ligeti/ligeti.htm

Levéltárak, források és muzeológia - Tartalom - Középiskola