X.25
leginkább Európában elterjedt, csomagkapcsolt hálózati protokoll, mely biztosítja távoli gépek online elérését; eredetileg termináloknak a központi számítógéphez való hozzákapcsolásához tervezték; Magyarországon az IIF épített ki országos X.25 alapú hálózatot a nyolcvanas évek végén
CCITT IIF (IIFP) IXI NUA NUI packet switching PAD
X.400
a CCITT és az ISO által az OSI keretében kidolgozott protokollok gyűjteménye egy egységes elektronikus levelezési szabványhoz, mely a különböző hálózatok e-mail szolgáltatásait össze tudja kapcsolni; az Internet egyszerű SMTP protokolljánál jóval fejlettebb szolgáltatásokat nyújt, de lassan terjed; Magyarországon például a kormányzati szférában használnak X.400-alapú levelezőrendszert
CCITT e-mail ISO MHS OSI SMTP
X.500
OSI szabvány egy elosztott, egységes "hálózati telefonkönyv" létrehozására, ami a felhasználók név- és címadatait teszi online lekérdezhetővé
DSA e-mail OSI White Pages
XML (eXtensible Markup Language)
a HTML nyelv korlátainak megszüntetésére a W3C által szabványosított újfajta jelölő nyelv, az SGML egyszerűsített változata; megengedi, hogy a Web-fejlesztők szükség esetén maguk definiáljanak új címkéket (tag-eket); a Web-böngészők jelenleg még nem vagy csak korlátozottan támogatják az XML-t
CSS DHTML SGML tag W3C Web-page WWW XSL
XMODEM
régi, meglehetősen lassú (128 byte méretű adatcsomagokat használó), mára már elavult protokoll file-ok átvitelére modemes kapcsolatnál; azért még a legtöbb mai kommunikációs program támogatja
file-transfer Kermit protocol YMODEM ZMODEM
XON/XOFF
a flow control céljára, vagyis a modemek működési sebességének összehangolására használatos két speciális vezérlő karakter
flow control Hayes-compatible modem
XSL (eXtensible Style Language)
a W3C által kidolgozott, szabványosítás alatt levő nyelv a CSS stíluslapok lehetőségeinek kibővítésére; az XML-hez hasonlóan az XSL is megengedi saját címkék definiálását, melyekkel azután egy sor HTML oldal stílusát egyszerre lehet beállítani
CSS HTML W3C Web-page XML
X terminal
az X Window System ablakos, grafikus felületének használatára tervezett termináltípus, mely rendszerint valamilyen Unix géphez van kapcsolva; DOS-ra és MS Windowsra is léteznek X terminál-emulátor programok
terminal terminal emulation Unix X Window System
X Window System
az MIT-n kidolgozott, kliens/szerver elven működő protokoll ablakos (grafikus) felhasználói felület előállítására függetlenül a konkrét gépkörnyezettől; az X Window rendszert egy virtuális gépre tervezték
Unix virtual machine X terminal