# Levelezési listák

Feliratkozás

A levelezési listákra való feliratkozás legtöbbször úgy történik, hogy a listát kezelő számítógépnek elküldjük e-mailben a nevünket (az angol a "subscribing", azaz "előfizetés" szót használja erre a műveletre, pedig ez semmi pénzünkbe nem kerül). Nagyon oda kell figyelnünk azonban arra, hogy feliratkozási kérelmünket ne a lista e-mail címére küldjük, ez sajnos általános hiba, sokan zavarják ilyen levelekkel a listák forgalmát. Például: ha meg akarjuk rendelni az AIDS oktatók fóruma (AIDS-L) nevű listát, akkor a következő címre kell küldenünk egy üzenetet:

listserv@siu.edu

és ha pl. Liam Gallaghernek hívnak minket, akkor a levél első sorába ez kerüljön:

subscribe AIDS-L Liam Gallagher

A "subject" mezőt hagyjuk üresen és a levélbe mást ne írjunk! A listát kezelő számítógép automatikusan fel fogja ismerni, hogy milyen e-mail címről küldtük a levelünket, és a lista üzeneteit is ide fogjuk kapni. Ha sikeresen felkerültünk a listára, általában kapunk egy üdvözlő levelet. A leiratkozás az "unsubscribe AIDS-L" tartalmú levéllel történhet.

Ha levelet akarunk küldeni a listára, akkor azt a következő e-mail címre továbbítsuk:

aids-l@siu.edu

Lista parancsok

A levelezési listákat kezelő számítógépeknek néhány egyéb utasítást is adhatunk, melyekkel információkat kérhetünk le a listáról és a listatagokról egyaránt. A listname a lista nevét jelenti, a computer az azt kezelő gép nevét. A következő üzeneteket a listserv@computer e-mail címre küldjük!

Parancs | Hatása
review listname | A listatagok címeit kaphatjuk meg
set listname conceal | Ha ezt beállítjuk, a review parancsnál rejtve maradunk
help | Általános információkat kaphatunk meg (pl. le- és feliratkozás módja)
information listname | Bevezetést kapunk az adott listáról (csak Listproc esetén)

A levelezési listákat orvostudománnyal és betegápolással foglalkozó részekre bonthatjuk:

- orvosi levelezési listák
- betegápolási levelezési listák

A Magyarországon működő levelezési listák gyűjtőhelye:

http://www.mek.iif.hu/MEK/hunlist.htm